
(আ্যাপ্রায়েড কেমিস্টি-) এম. এস-সি. পাশ করেন। এই সময়ে আচার্য 
প্রফুল্লচন্দ্র রায়র ছাত্র হবার সৌভাগ্য হয়েছিল এর। 

অতি অল্প বয়ন থেকেই ইনি সাহিত্যের প্রতি বিশেষ অন্থরক্ত এবং 
নানা সাময়িক পত্রে লিখতে স্থরু করেন। গত ২০ বছর ধরে ছোটদের 
সুবিখ্যাত মাসিক পত্র “রামধন্া'ওর সম্পাদনা ক'রে আসছেন এবং 
ছোটদের জন্য কয়েকখানি উল্লেখযোগ্য গ্রস্থও রচনা করেছেন। বাংলার 
শিশুসাহিত্যিকদের খ্যাতনামা প্রতিষ্ঠান শিশুসাহিত্য-পরিষদের ইনি 
প্রতিষ্ঠাতা-সম্পাদক এবং বর্তমানে উক্ত পরিষদের অন্যতম সহ-সভাপতি । 

| প্ৰথম প্রকাশ £ ১লা অক্টোবর £ ১৪ 
! দামঃ এক টাকা পঁচিশ নয়া পয 


শীপ্রহ্লাদকুমার প্রামাণিক কর্তৃক ৯, শ্যামাচরণ দে 
হইতে প্রকাশিত ও প্রীধনঞয় প্রামাণিক কর্তৃক সা 
লিমিটেড, ১৫এ, ক্ষুদিরাম বস্থ রোড, কলিকাতা- 


নিবেদন 


কাছে রহস্ত জার রোমাঞ্চকর কাহিনী চিরকালই প্রিয়। 
কাহিনী মন-গড়া না হয়ে সত্যিকার কাহিনীও তো হতে 
'এই রকম অনেক কাহিনী আমাদের চোখের সামনেই 
গাছে, আর তার সন্ধান দিয়েছে বিজ্ঞান। মন-গড়া গল্পের 
বিজ্ঞানের এই সব সত্যিকার গল্প কম কৌতূহলকর নয়। 
৬)ানীকে বাদ দিয়ে বিজ্ঞানের গল্প হয় না; আবিষ্কার আর 
1₹র কাহিনী তাই পাশাপাশি থাকা দরকার। 
স্বভাবতঃই একটু জটিল। ছোটদের কাছে ঠিক তার 
ই ববেশন কর! চলে-_ঠিক কতটুকু পর্যন্ত তার! বুঝে উপভোগ 
| বৰে সেদিকেও সতর্ক দৃষ্টি রাখা দরকার। দুরহ, দুষ্পাচ্য 
[দর সামনে এনে লাভ নেই। এই জন্যই এ বই-এ, স্থান 
[কান কোন আবিষ্কারের কথা মাত্রা না ছাড়িয়ে সংক্ষেপে 
ছে। 
ভনী নিউটন পৃথিবীর সর্বযুগের শ্রেষ্ঠ বিজ্ঞানীদের 
ভার কাহিনী দিয়েই এই গ্রন্থমালা সুরু করলাম। এর 
রে অন্যান্য বিজ্ঞানীদের কথাও লিখবার ইচ্ছে রইল । 
শ্রীযুক্ত প্রহলাদকুমাঁর প্রামাণিকের উৎসাহেই এই কাজে 
৷ কাজেই এ বই প্রকাশের নিন্দা বা যশের খানিকটা! 


উনসেণ্ড রোড, 
{| নকাতা-২৫ ্রীক্ষিতীন্দ্রনারারণ ভট্টাচার্য 
+ আগস্ট, ১৯৫৮ 

নিউটচনব্ব জীবঢনব্র ঘট নাপঞ্তী 


জন্ম ও বংশ-পরিচয় £ জন্ম ২৫শে ডিসেম্বর, ১৬৪২ খৃষ্টাব্দে ইংল্যাণ্ডের 
লিংকনশায়ার অঞ্চলে উল্স্থর্প গ্রামে এক সঙ্গতিপন্ন 
চাষীর ঘরে। পিতার নামও আইজাক্‌ নিউটন। কিন্ত 
ভূমিষ্ঠ হবার আগেই পিতাকে হারাতে হয়। 

শৈশব £ ১৬৪৪ খৃষ্টাব্দে মা! হ্যান্া পুনর্বার বিবাহ করেন বাৰ্নাবাস্‌ 
স্মিথকে এবং নতুন স্বামীর সংসারে চলে যান। নিউটন 
মানুষ হতে থাকেন দিদিমার কাছে, গ্রামের প্রাকৃতিক 
পরিবেশের মধ্যে । 

বিদ্যারস্ত ও বাল্যজীবন £ লেখাপড়া সুরু হয় প্রথমে স্কিলিংটন আর 
স্টোক্‌স-এর প্রাথমিক বিদ্যালয়ে । তারপর গ্র্যাণ্টহামের 
গ্রামার স্কুলে ৷ গ্রযান্টহামে মিঃ ক্রার্কের বাড়ীতে আশ্রয়- 
লাভ। 
স্কুলে একদিন মারামারির পর স্বভাবের আকস্মিক পরিবর্তন 
_ লেখাপড়ার প্রতি প্রগাঢ় অনুরাগ । মুখচোরা স্বভাব, 
কিন্ত হাতের কাজে অসামান্য প্রতিভা । জল-ঘড়ি, ভূর্য- 
ঘড়ি, খেলনা হাওয়া-কল প্রভৃতি তৈরীর ভিতর দিয়ে 
ভবিষ্যৎ বৈজ্ঞানিক প্রতিভার আভাস। 

কৈশোরজীবন ও স্কুল-ভ্যাগ £ মিঃ স্মিথের মৃত্যু (১৬৫৬ খৃঃ ) হওয়ায় 
মা হ্যান্নার উল্স্থর্পে প্রত্যাবর্তন। সংসারের খরচ 
চালাবার জন্য নিউটনকে স্কুল ছাঁড়িয়ে ক্ষেত-খামারের 
কাজে নিয়োগ। কিন্তু নিউটনের এঁ কাজে বিতৃষ্ণা। 
চাকরের ঘাড়ে গোপনে সব কাজ চাপিয়ে, পালিয়ে এসে 
মিঃ ক্লার্কের বাড়ীর চিলেকোঠায় বা স্পিলগেট পাহাড়ের 
নীচে লুকিয়ে বসে বই পড়ার ব্যবস্থা । 

আবার ছাত্রজীবন $ নিউটনকে দিয়ে ক্ষেত-খামারের কাজ চলবে না 


(১০) 


বুঝে আবার তাকে গ্র্যান্টহামের কিংস্‌ কলেজে ভক্তি 
করার ব্যবস্থা । ১৯ বছর বয়সে ম্যাটিক পাশ করে 
কেম্বিজ বিশ্ববিদ্যালয়ের টিনিট কলেজে প্রবেশ 
( ১৬৬১)। ন্যায়শাস্ত্ৰ প্রভৃতি বিভিন্ন-বিষয়ে এবং বিশেষ 
ক'রে অস্কশাস্ত্রের প্রতি প্রবল আকর্ষণ। অধ্যাপক ডাঃ 
ব্যারোর সঙ্গে পরিচয় ও তার অকৃত্রিম স্সেহলাভ। 
২২ বছর বয়সে কেন্বিজ বিশ্ববিদ্ভালয়ের স্নাতক 
(গ্র্যাজুয়েট ) হলেন (১৬৬৪)। 

বৈজ্ঞানিক গবেষণা সুরু £ কে্ধিজে ও ইংল্যাণ্ডের নানা জায়গায় 
ভয়াবহ প্লেগের আবির্ভাব। ফলে উল্স্থর্প গ্রামে 
প্রত্যাবর্তন ও বিজ্ঞানসাধনায় আত্মনিয়োগ । নিউটনের 
জীবনে সবচেয়ে স্মরণীয় ছু'টি বছর (১৬৬৪-৬৬)। পর পর 
কয়েকটি যুগান্তকারী আবিষ্কারের সুচনা--আলোকবিজ্ঞান, 
অস্কশান্ত্রের নতুন রীতি ফ্রাক্সিয়ন্স্‌ (ডিফারেন্শিয়াল্‌ 
ক্যাল্কুলাস্)জ্যোতিবিজ্ঞান এবং স্ুবিখ্যাত মাধ্যাকর্ষণ-তত্ব। 

কর্মজীবন আরম্ভ £ প্লেগ কমলে কেসম্বি জে প্রত্যাবর্তন (১৬৬৭ খৃঃ) । 
টিনিটি কলেজের ফেলো পদে নির্বাচিত প্রথমে জুনিয়র 
ফেলোশিপ, তার কয়েক মাস পরে সিনিয়র ফেলোশিপ,। 
এ বছরই এম্‌. এ. ডিগ্রী লাভ। ১৬৬৯ খৃঃ অধ্যাপক ব্যারো 
স্বেচ্ছায় লিউকেসিয়ান অধ্যাপকের পদ ত্যাগ করলে 
২৭ বছর বয়সে নিউটনের এ পদ লাভ। বৈজ্ঞানিক 
আবিষ্ষার--একটার পর একটা,__বিশেষ ক'রে অস্কশাস্ত্ে 
ও জ্যোতিধিজ্ঞানে। রিফ্লেক্টিভ টেলিস্কোপ (প্রতিফলনশীল 
দূরবীন ) আবিষ্কার। রয়্যাল সোসাইটির সদস্তপদ লাভ। 

মাধ্যা কর্ষণ-তন্ব ঃ ১৭৭২ খৃষ্টাব্দে ফরাসী বিজ্ঞানী পিকার্দের পৃথিবীর 
ব্যাস নির্ভুল ভাবে নির্ণর। নিউটনের সর্বশ্রেষ্ঠ আবিষ্কার 
মাধ্যাকর্ষণ-তন্ব প্রমাণিত। 


০ 


(১১) 

আরও গবেষণা এবং বৈজ্ঞানিক কলহ £ রসায়নশীস্ত্র ও ঘর্ষণজাত 
বিছ্যুৎ__ফ্রিকৃশনাল্‌ ইলেক্টি,সিটি নিয়ে গবেষণা ও 
আবিষ্কার (১৭৭৬ খৃঃ )। জার্মান্‌ বিজ্ঞানী লাইব নিৎস্এর 
সঙ্গে ডিফারেন্শিয়াল্‌ ক্যাল্কুলাস্এঞর আবিষ্ধারকের 
গৌরব নিয়ে বিবাদ। | 

প্রিন্দিপিয়া রচন। ৪ বিখ্যাত বৈজ্ঞানিক গ্রন্থ “প্রিন্সিপিয়া” রচনা 
(১৬৮৫-৮৭ খৃঃ), কিন্ত প্রকাশে অনাগ্রহ। হ্যালির 
চেষ্টায় প্রিন্সিপিয়ার প্রকাশ ও. বিজ্ঞান-জগতে 
হুলস্থুল৷ হুক্‌-এর দাবী ও নানা আবিষ্কারের কৃতিত্ব 
নিয়ে নিউটনের সঙ্গে তর্ক, কলহ ও মনোমালিন্য । 
অবশেষে হুকের পরাজয়। 

রাজনীতিতে ঃ রোমান ক্যাথলিক মতাবলম্বী দ্বিতীয় জেম্স্এর 
ইংল্যাণ্ডের সিংহাসন লাভ। প্রোটেন্ট্যান্ট মতাবলম্বী 
কেম্বিজ বিশ্ববিদ্যালয়ের কর্তৃপক্ষের সঙ্গে রাজার বিরোধ । 
শিক্ষাবিভাগের কর্তৃপক্ষের কাছে বিশ্ববিদ্যালয়ের পক্ষ 
থেকে প্রতিনিধি দল প্রেরণ ও নিউটনের এ দলে স্থান 
লাভ। নিউটনের দৃঢ়তায় বিশ্ববিদ্যালয়ের অনমনীয়তা। 
দ্বিতীয় জেম্্এর পলায়ন। প্রিন্স উইলিয়াম্‌ 
অব্‌ অরেঞ্জের ইংল্যাণ্ডের রাজপদ লাভ। প্রোটেস্ট্যান্ট 
দলের শক্তিবৃদ্ধি। নিউটনের পার্লামেন্টে সদস্তপদ লাভ। 

মানসিক রোগ £ ১৬৯২ খৃঃ। পোষা কুকুরের জন্য ২০ বছরের 
গবেষণাঁলন্ধ কাগজপত্র পুড়ে যাওয়ায় মানসিক হতাশা 
এবং তা থেকে মানসিক বিষাদরোগ। মস্তিক-বিকৃতির 
লক্ষণ। চিকিৎসায় আরোগ্যলাভ। 

আর্থিক স্বাচ্ছন্দ্য ও সন্মান লাভ £ লগ্ুনের টাকশালে বড়কর্তার 
(মাস্টার অব. দি মিন্ট) পদে নিয়োগ। আথিক 
সচ্ছলতা লাভ। লণ্ডনে স্থায়ী ভাবে বসবাস। 


(১) 


১৬৯৯ খৃঃ ফরাসী বিজ্ঞান-আঁকাঁদীমীর সদস্য নির্বাচিত 
১৭০৩ খৃঃ রয়্যাল সোসাইটির সভাপতি পদে নির্বাচিত 
এবং জীবনের বাকী ২৫ বছর (আমৃত্যু) এ পদে বহাল 
থাকা । ১৭০৫ খৃঃ রাজসম্মান “নাইট” উপাধি লাভ। 


শেষ জীবন ঃ পুনরায় পালপমেন্টের সদস্ত-পদের প্রার্থী হওয়া এবং 


মৃত্যু ঃ 


পরাজয়। রাজনৈতিক জীবনের অবসান। 

ধর্ম ও দর্শন শাস্ত্রে রচনা প্রকাশ কিন্তু বৈজ্ঞানিক 
আবিষ্কারের তুলনায় উল্লেখযোগ্য কিছু নয়। ৮০ বছর 
বয়সে স্মৃতিভ্রংশ সুরু । 

১৭২২ খৃঃ পাথুরে রোগের আক্রমণ। সঙ্গে বাতরোগ। 
্বাস্থ্যোদ্ধারের জন্য শহর থেকে দূরে কেন্সিংউনের এক 
গ্রামে আগমন। রক 
১৭২৭ খৃঃ শেষ বার রয়্যাল সোসাইটির সভাপতিরপে 
সভায় যোগদান। ফিরে এসে অসুস্থতা বোধ এবং 
রোগবৃদ্ধি। | 

১৮ই মার্চ, ১৭২৭ খুঃ শেষরাত্রে জীবনদীপ নির্বাপিত। 
ওয়েস্টমিন্ল্টার আ্যাবির বিখ্যাত প্রাঙ্গণে দেশের বরেণ্য 
ব্যক্তিদের পাশে সমারোহের সঙ্গে নশ্বর দেহ সমাধিস্থ 

১৬৪২ খৃষ্টাব্দ, ২৫শে ডিসেম্বর । 

অর্থাৎ যেদিনটিতে মহামানব যীশু খৃষ্টের আবির্ভাব হয়েছিল এ 
দিনটিও ছিল সেই স্মরণীয় পুণ্যতিথির একটি। 

কল্পনায় দেখছি__ইংল্যাণ্ডের একটি ছোট্ট গ্রাম। দারুণ শীত। 
বাইরে ঝুর ঝুর ক'রে বরফ পড়ছে। ভিতরে, ঘরের এক কোণে, 
একটি সগ্ভোজাত শিশু মায়ের বুক আঁকড়ে ধরে প্রাণপণে নিশ্বাস 
নেবার চেষ্টা করছে। অসম্ভব রকম ছোট সেই শিশু, ওজনে দেড় 
সেরও হবে না । কতটুকুই বা ওর জীবনীশক্তি? যে ভাবে ধুক্পুক্‌ 
করছে, কে জানে আর কতক্ষণ ওকে টিকিয়ে রাখা যাবে ! 

ছু'জন দাই তাড়াতাড়ি ঘর থেকে বেরিয়ে এল। এখনই একজন 
ডাক্তার ডেকে আনা দরকার, দেখা যাক যদি সে ডাক্তার কিছু করতে 
পারে! কিন্ত এই শীতে কেউ বাড়ীর বাইরে পা দেয়? কিছুটা 
অনিচ্ছার সঙ্গেই তারা চল্ল ডাক্তারের খোজে। কল্পনায় শুনতে 

পাচ্ছি-_-পথে একজন আর একজনকে বলছে, “ডাক্তার তো এসে 
করবে কচু! সে এসে পড়বার ঢের ঢের আগেই ওই ছোট্ট একরত্তি 
বুকের ধুক্ধুকুনি যাবে থেমে । দেখে নিও আমার কথা ঠিক কিনা । 
দেড় সের__ অর্থাৎ কিনা তিন পাউণ্ড ওজনের মানুষ কখনও বাঁচে 7 
বিশেষ করে এই বরফ-জমানো শীতে ?” 

তখন কি তারা স্বপ্নেও ভেবেছিল _এই ছোট্ট শিশু শুধু বাঁচবেই 
না, এই শিশুরই প্রতিভায় সারা ইংল্যাণ্ডের মুখ শত শত বছর ধ'রে . 
উজ্জল হয়ে থাকবে! আর তারা নিজেরা? অনন্ত কালস্রোতে 
ক্ষণিক বুদ্দের মত ভেসে উঠে কোথায় তলিয়ে যাবে কেউ তার 
খোঁজ রাখবে না। বরঞ্চ, যদি বা কেউ রাখে, তবে এই ভেবেই 
রাখবে যে তারা এ শিশুটির জন্মসময়ে তার খানিকটা পরিচর্যা 
করেছিল। কারণ এ শিশুটি আর কেউ নয়, পৃথিবীর অন্যতম শ্রেষ্ঠ 
বিজ্ঞানী স্তর আইজাক নিউটন। 

১৬৪২ খৃষ্টাব্দ । 

আরও ছু'টো৷ দিক্‌ দিয়ে এই বছরটি স্মরণীয় বলা যেতে পারে। 
এই বছরেই ইটালির মহাবিজ্ঞানী গ্যালিলিও পৃথিবী থেকে চিরবিদায় 
গ্রহণ করেন। কে জানে, হয়তো পৃথিবীর আর এক অঞ্চলে তারই 
উপযুক্ত একজন উত্তরাধিকারীর আবির্ভাব হ’ল দেখে বিধাতা নিশ্চিন্ত 
মনে তাকে টেনে নিয়েছিলেন নিজের কাছে। আর একটি ঘটনা 
ছিল ইংল্যাণ্ডের ঘরোয়া ব্যাপার__যদিও পৃথিবীর ইতিহাসে তার 
ছাপ রয়ে গেছে। এ বছরই সুরু হয় ইংল্যাণ্ডের গৃহযুদ্ধ বা “সিভিল 
ওয়ার” রাজার দলে আর প্রজার দলে। তার কথা ইতিহাসের 
কোন্‌ ছাত্র না জানে? 

অবশ্য উল্স্থর্প__অর্থাৎ সেই ছোট্র গ্রামটি যার কথা| দিয়ে 
প্রথমেই আমার এ কাহিনী সুরু করেছি, সেখানে এই দু'টি ঘটনার 
কোনটি কোন রেখাপাত করেছিল কিনা সন্দেহ। ধ্থর্প” মানে 
গ্রাম নেহাৎই ছোট্র গ্রাম”_পাড়া্গী বলতে আমরা যা বুঝি তাই। 

কাছাকাছি সহর বলতে গ্যা্টহাম-_তাও মাইল সাতেক দূরে। আর 
গ্যান্টহামও এমন কিছ বড় সহর নয়। নিউটন জন্মেছিলেন বলেই 
উল্স্থর্পের নাম আজ সভ্য জগতে পরিচিত হয়ে গেছে, নইলে কে-ই 
বা মনে করে রাখত লিংকনশায়ার অঞ্চলের এই অখ্যাত, অপরিচিত 


কিন্ত গ্রাম নিয়ে কথা নয়, কথা হচ্ছে তার মানুষ নিয়ে। 
নিউটনের মত মানুষ যে গ্রামে জন্মান সে গ্রাম নিশ্চয়ই বিজ্ঞীন- 
সাধকদের তীর্ঘক্ষেত্র। কে জানত মেদিনীপুর জেলার অখ্যাত 
বীরসিংহ গ্রামের কথা, যদি বিদ্যাসাগরের মত লোক সেখানে জন্মগ্রহণ 
না করতেন? 

তবে উল্স্থর্প গ্রামের প্রাকৃতিক পরিবেশ শিশু নিউটনের 
জীবনে যে প্রভাব বিস্তার করেছিল সেটুকু ভুললে চলবে না। 

আইজাক্‌ নিউটনের বাবার নামও ছিল আইজাক্‌ নিউটন। 
আসলে তিনি ছিলেন চাষী। তবে চাষী বলতে আমাদের দেশে 
আমরা যা বুঝি ওদেশের চাষী ঠিক তা নয়। ওখানকার অনেক 
চাষীই বেশ অবস্থাপন্ন। আইজাকৃও ছিলেন এই রকমই এক 
অবস্থাপন্ন চাষী। তার ওপর তিনি আবার বিয়ে করেছিলেন এ 
অঞ্চলেরই এক অপেক্ষাকৃত বনেদী পরিবারে । এরা আযাস্কফ, 
পরিবার নামে পরিচিত। আইজাক্‌ এদেরই একটি মেয়ে হয়| 
আযাস্কফ্‌কে বিয়ে ক'রে এনে সংসার পাতলেন। 

কিন্তু সংসারভোগের সুখ তার জন্য লেখা ছিল না। বিয়ের 
অল্প কিছুদিন পরেই, নিতান্ত অপরিণত বয়সে, আইজাকের মৃত্যু 
হ'ল। তার পত্রী হ্যান্না তখন সন্তানসম্ভবা । 

এই ভাবে জন্মের আগেই বাপকে হারিয়ে পৃথিবীতে আসতে হ'ল 
নিউটনকে__বিধবা মায়ের কোলে। পরলোকগত স্বামীর নাম 
দিয়েই হান্ন ছেলেরও নাম রাখলেন আইজাক্‌। বাপ ও ছেলের 
একই নাম হ'ল,_আইজাক্‌ নিউটন। 


১৬ মহাবিজ্ঞানী নিউটন 


ইংরেজ সমাজে যেমন বিপত্ীকের, তেমনি বিধবারও পুনধিবাহ 
বরাবরই চলে আসছে। নিউটনের মাও তাই স্বামীর মৃত্যুর বছর 
ছুই পর আবার বিয়ে করলেন একজন পাঁত্রীকে-_বার্নাবাস স্মিথ 
তার নাম। স্মিথ থাকতেন উত্তর উইথাম বলে একটি জায়গায়। 
অবস্থাও তার মোটামুটি ভালই ছিল। শীর্জার লোক বলে মান- 
সন্ত্রমও ছিল কিছুটা । তার ওপর স্বভাবটাও ছিল বেশ মোলায়েম । 

কিন্তু এ সব সত্বেও স্মিথ প্রথমেই ছেলে-সমেত “তৈরী সংসার” 
পাততে রাজী ছিলেন না। তাই ঠিক হ'ল আইজাক্‌ উল্স্থর্পেই 
থাকবেন, তার দিদিমার কাছে; মামার! তাকে দেখবেন। হ্যান্সা- 
চলে যাবেন নতুন স্বামীর কাছে, তার কর্মস্থলে | 

তাই করা হ'ল। নতুন সংসারে গিয়ে হ্যান্নার দিনগুলি মোটামুটি 
ভালোই কাটতে লাগল ; অবশ্য ছেলের জন্য যে মাঝে মাঝে মন 
কেমন করত না এমন নয়। ক্রমে তার আরও তিনটি ছেলেমেয়ে 
হ’ল। ছুঃটি মেয়ে, একটি ছেলে। ওদিকে নিউটন দিদিমার কাছে 
মান্গুব হতে লাগলেন। 


৯ 


দিদিমার কাছে মানুষ হতে লাগলেন নিউটন। মায়ের অভাব 
পূর্ণ করলেন দিদিমা । রঃ 

উল্স্থর্পের পাশেই স্কিলিংটন আর স্টোক্স। প্রথমটা সেখানকার 
প্রাথমিক বি্ালয়েই ভর্তি ক'রে দেওয়া হ'ল নিউটনকে। বাড়ী 
থেকেই সেখানে যাওয়া-আসা করা চলত। কিন্তু আর একটু বড় 
হ'লে সে ব্যবস্থা পাণ্টাতে হ'ল। গ্র্যান্টহাম সহরে ছিল একটা 
গ্রামার স্কুল, ঠিক হ'ল নিউটন এবার থেকে সেইখানে পড়বেন । 
উল্স্থর্প থেকে গ্র্যান্টহাম সহরের দূরত্ব প্রায় সাত মাইল। অতটুকু 
ছেলের পক্ষে রোজ অতখানি রাস্তা পার হয়ে স্কুলে যাতায়াত তে 
সম্ভব নয়, তাই গ্র্যান্টহাম সহরেই তার থাকবার একটা ব্যবস্থা! 
করতে হ'ল। 

নিউটনের মা'র এক সই থাকতেন গ্র্যান্টহামে। মিসেস ক্লার্ক 
তার নাম। সেই সম্পর্কে তারই বাড়ীতে নিউটনের থাকবার ব্যবস্থা 
হ’ল। মিঃ ক্লার্কের ছিল একট! ছোট' ওষুধের দৌকান। লোকটিও 
তিনি ছিলেন বেশ অমায়িক। বালক নিউটনকে তিনি খুশীমনেই 
বাড়ীতে আশ্রয় দ্রিলেন। আশ্রয় দিয়েছিলেন ব'লেই আজও 
ইতিহাসের পাতায় তীর নাম লেখা হয়ে আছে; নইলে 'কে-ই বা 
মনে করে রাখত এক অখ্যাত সহরের ততোধিক অখ্যাত এক 
কম্পাউগ্ডারের নাম? 

স্কুলে প্রথম দিকে ভাল ছেলে বলে নিউটনের মোটেই সুনাম 
ছিল না, বরঞ্চ মাস্টার মশাইদের কেউ কেউ তাকে “মোটা-মীথা” 
বলেও বিদ্রপ করতেন। হঠাৎ একটা ঘটনায় কিন্তু ব্যাপারটার 
মোড় ঘুরে গেল। - ভাল মানুষ পেয়ে নিউটনের ক্লাসের সঙ্গীরা 
প্রায়ই তার পেছনে লাগত। একদিন তারা একটু বাড়াবাড়ি স্থুরু 
করল, আর এই ব্যাপারে প্রধান অংশ নিল যে ছেলেটি সে ছেলেটি 

্‌ 

ছিল ক্লাসের ভাল ছেলেদের দলে_ লেখাপড়ার দিক্‌ দিয়ে। নিউটন 
অন্যান্য দিন কিছু বলতেন না, কিন্ত সেদিন আর সহ্য করতে পারলেন 
না। ফলে সুরু হ'ল কথা কাটাকাটি, এবং একটু পরেই হাতী- 
হাতি__মারামারি_দস্তরমত লড়াই । কিল, চড়, ঘুষি ছু'জনেই 


হাতাহাতি-_মারামারি-_দস্তরমত লড়াই 


সমানে চালিয়ে যেতে লাগল। শেষে জাপটাজাপটি। লড়াই 
যখন শেষ হ'ল তখন দেখা গেল নিরীহ গোছের নিউটনই জিতেছেন। 
সেই দিন থেকে আর আর সঙ্গীরা তাকে সমীহ করতে সুরু করল। 
, কিন্তু নিউটন তাতেই খুশী ন'ন। এওঁ ছেলেটা মারামারিতে তার 
কাছে হারলেও লেখাপড়ায় তো তার ওপরে রয়েছে! ওখানেও 
তাকে হারাতে না পারলে আর কি হ'ল? খুব মন দিয়ে পড়াশোনা 
সুরু করে দিলেন নিউটন এবং অল্পদিন পরেই দেখা গেল_এঁ 


মহাবিজ্ঞানী নিউটন jo ১৯ 
ছেলেটা তো বটেই, ক্লাসের আর সব “ভাল ছেলেকে’ও হারিয়ে 
তিনি একেবারে ক্লাসের সেরা ছাত্র হয়ে পড়েছেন। স্কুলময় তাঁর জয়- 
জয়কার। মাস্টার মশাইরাও তার সম্বন্ধে মত বদলে ফেললেন। 

কিন্তু লেখাপড়ায় ভাল হবার আগেও হাতের কাজে নিউটন কম 
ওস্তাদ ছিলেন না। যুখচোরা, লাজুক প্রকৃতির স্বভাব হওয়ায় বন্ধু- 
বান্ধব তার খুব বেশী ছিল না_তার সময় কাটত নানারকম টুকিটাকি 
হাতের কাজ নিয়ে। অন্য ছেলেরা যখন মাঠে দৌড়বাঁপ করছে 
কিংবা ঘরের কোণে বসে আড্ডা দিচ্ছে বা খেলা করছে, তখন 
নিউটনকে দেখা যেত একরাশ কাঠের টুকরো এবং হাতুড়ি, বাটালি 
আর করাত নিয়ে এটা ওটা তৈরী করছেন, কিংবা হয়তো! কাগজ 
পেতে নানারকম জীবজন্ত, গাছপালার ছবি আঁকছেন, কিংবা! হয়তো 
ঝুলি কাধে ক'রে জঙ্গলে জঙ্গলে ঘুরে বেড়াচ্ছেন__নানারকম অদ্ভুত 
অদ্ভুত জিনিসের ভারে তার ঝুলি ভরে উঠছে। গাছের পাতা, 
ফুল, ফল, প্রজাপতি, এমন কি নতুন ধরনের পাথরের টুকরো-_কি 
নেই তাতে? 

হাতের কাজ করতে নিউটন এত ভালবাসতেন যে এজন্য এক 
সেট যন্ত্রপাতি সর্বদা তার হাতের কাছে থাকত। হাতুড়ি, বাটালি, 
তুরপুন, রযাদা,, করাত, জু-ড্রাইভার, উকো_ সবই ছিল তার মধ্যে, 
আর এই সব যন্ত্রপাতি বালক নিউটন নিজের হাতেই তৈরী করে 
নিয়েছিলেন। নাতির কাণ্ড দেখে দিদিমী বলতেন, “আইজাক্‌ 
আমার বড় হয়ে বেশ ভাল একজন কারিগর হবে, তোমরা দেখে 
নিও»  পাঁড়ী-প্রতিবেশীরাও ভাবত, বড় হয়ে নিউটনকে রুজী- 
রোজগারের জন্য নিশ্চয়ই ভাবতে হবে নাঁ। * এতটুকু বয়সে যার 
এমন সুন্দর হাতের কাজ, বড় হয়ে সে নিশ্চয়ই নতুন নতুন ধরনের 
আসবাবপত্র বানিয়ে ভাল রকমই রোজগার করতে পারবে । কেউ 
কেউ বলত, «না, আইজাক্‌ আরও বড় হবে। কাঠের আসবাব নয় = 
দস্তরমত জমকালো বাড়ীঘর বানাবে ও!” ছঁএকজন ওর দিদিমাকে 


মহাবিজ্ঞানী নিউটন 
টা ও দিল, “ওর ওপর পড়াশোনার চাপ না দিয়ে ওকে এখন 
২৯ন্র্যকেই কোন ঘড়ির দোকানে ঢুকিয়ে দাও। এ সব দিকে ওর যে 
রকম ঝৌঁক তাতে কালে ও নিজেই ঘড়ি-টড়ি তৈরী ক'রে ভাল 
ব্যবসা ফাদতে পারবে ৮ 
তাদের এই রকম পরামর্শ দেবার একটা! কারণও ছিল। এটুকু 
বয়সেই নিউটন নিজের মাথা খেলিয়ে দু'টি আশ্চর্য ঘড়ি তৈরী করে 
ফেলেছিলেন। একটি ‘জল-ঘড়ি’ আর একটি “হুর্য-ঘড়ি'। পরবর্তী 
জীবনে যে বৈজ্ঞানিক প্রতিভা দেখিয়ে তিনি সমস্ত বিশ্বজগৎকে 
স্তম্ভিত করে দেন এখান থেকেই তার সুত্রপাত বল! যেতে পারে । 
অশিক্ষিত বা অর্ধশিক্ষিত গাঁয়ের লোকদের পক্ষে তার তাৎপর্য বোঝ! 
সম্ভব ছিল না৷ | 
বাস্তবিক নিউটনের ছেলেবেলার এই সব খেলা আর খেলন৷ 
তৈরীর ভিতরেই, ভাল করে খুঁটিয়ে দেখলে, ভবিষ্যতের বৈজ্ঞানিক 
নিউটনকে খুঁজে পাওয়| যায়। জল-ঘড়িটার কথাই ধরা যাক্‌ ন! 
কেন! প্রায় চার ফুট উচু একট! কাঠ কেটে এই ঘড়িটি তৈরী করা 
হয়েছিল । ঘড়ির মধ্যে এমন একট! ব্যবস্থ! রাখ! হয়েছিল যাতে জল 
দিয়ে ভন্তি করে দিলে একটা সরু. ফুটো দিয়ে সে জল ফোট! ফোট! 
ক'রে পড়তে আরম্ভ করত। জল বাঁড়ার বা কমার সঙ্গে সঙ্গে একটা! 
কাঠও ওঠা-নামা করত । সেই কাঠের পাশ বরাবর ১, ২, ৩ ক'রে 
ঘন্টা-জ্ঞাপক চিহ্ন বসানো ছিল । সেটাই হ’ল ঘড়ির ডায়াল। কাঠ 
কোন্‌ দাগে উঠল দেখে সঙ্গে সঙ্গে ব'লে দেওয়া যেত ক'টা বেজেছে। 
নিউটন প্রত্যহ নির্দিষ্ট সময়ে নিজে হাতে ঘড়িতে জল ঢেলে রাখতেন, 
আর মাঝে মাঝে জল বেরোবার ছিদ্রটাকে পরিষ্কার করে দিতেন__ 
যাতে ময়লা জমে সেটা আরও সরু হয়ে না যায়। ছিদ্র সরু হয়ে 
গেলে ঘড়িও যে স্লো চলতে থাকবে | এ 
যেমন জল-ঘড়ি তেমনি তার নূর্য-ঘড়ি। সূর্যের আলোয় একট! 
কাঠি পুঁতে রাখলে মাঁটাতে তার ছায়া পড়ে। কিন্তু দিনের সমস্ত সময় 

এই ছায়া একই রকম থাকে না,__কখনও খুব লঙ্ব। হয়, তারপর কমতে 
কমতে এক সময় একেবারে ক্ষীণ হয়ে আসে । তার পরে আবার 
সেটা ক্রমে ক্রমে বাড়তে থাকে । বালক নিউটন কুর্যের আলোয় 
ছায়ার এই গতিবিধি খুব ভাল করে লক্ষ্য করতেন। দেখে দেখে 
তার মনে হ'ল-_এই ছায়। নিয়েও তে! চমৎকার একটা ঘড়ি বানানো 
যেতে পারে! যেমন ভাবা, তেমনি কাজ। নিউটন দেখতে দেখতে 


বাড়ীর উঠোনে এই রকম একটা ঘড়ি বানিয়ে বসিয়ে ফেললেন 


বাড়ীর উঠোনে এই রকম একটা ঘড়ি বানিয়ে বসিয়ে ফেললেন। 
জল-ঘড়ির মত এখানেও আঁচড় কেটে কেটে ঘণ্টা, মিনিটের চিহ্ন 
বসানো হ'ল। একটা ডাণ্ডা এমন ভাবে রাখা হ'ল যে তার ছায়া 
এ দাগগুলোর ওপর পড়ে। কখন কোন্‌ দাগে ছায়ার 
হাজির হ'ল দেখে নিখুঁত ভাবে সময় বলে দিতে পারতেন নি 

রাত্রে অবশ্য এঘড়ি কোন কাজে লাগত না; মেঘলা দিনেও 
না। কিন্তু তখনকার জন্য তো তাঁর জল-ঘড়িই রয়েছে! নিউটনের 
তৈরী সেই সূর্ষ-ঘড়িটি নাকি আজও উল্স্থর্প গ্রামে দেখতে 
পাওয়া যায়। 

শুধু ঘড়ি নর, আরও দু-একটি জিনিসের কথা বলি। তখনকার 
দিনে মধ্য ইয়োরোপের কোন কোন জায়গায় কল-কারখাঁনা চালাবার ' 
জ্ ভিইগু মিন বা হাওয়াকলের চল ছিল। বিশেষ করে কয়ো থেকে 
গল তুলতে বা গম ভেঙ্গে পেযাই করে আটা-ময়দা তৈরী করতে এই 
ধরণের কল খুবই কাজে লাগত। খাঁন তিন-চার প্রকাণ্ড প্রকাণ্ড 
কাঠের পাখা বা ব্রেড__এমন কৌশলে বসানো যে একটু হাওয়া 
লাগলেই তা ঘুরতে থাকে, আর সঙ্গে সঙ্গে সেই টানে কলের কাজও 
সুরু হয়। নিউটনদের বাড়ীর কাছেও এই রকম একটা হাওয়া-কল 
বসানো হ'ল গম পেষাই করার জন্য 
এই কল দেখতে যেত অ 
নিউটনও যেতেন এবং 
তিনি তৃপ্ত হতেন না। কলে কি ভাবে কাজ হচ্ছে, কোথায় কোন্‌ 
কলকন্জা বসানো হয়েছে 
লক্ষ্য করতেন। তার 


গায়ের ছেলেরা দল বেঁধে 


তো একজন লোক লাগে, যাকে 
বলা হয় ‘মিলার’ বা কলের চালক । 


সব খুঁটিয়ে লক্ষ্য করতেন 


বাস্তবিক একজন মিলার না হ'লে মানায় কি ক’রে? ভাবতে 
লাগলেন নিউটন। হোক্‌ না খেলনার কল, সবই যখন পরিপাটি ক'রে 
বানানো হয়েছে তখন এ একট খুঁতই বা থেকে যাবে কেন? কিন্ত 
অতটুকু মিলারই বা কোথায় পাওয়া যারে? ভারী ভাবনায় 

২৪ মহাবিজ্ঞানী নিউটন 

সবাই অবাক্‌ হরে দেখে, কলের মধ্যে একটা ছোট্র ইদুর বসে 
আঁছে। ইঁদুর যেই উঠে ঘুর ঘুর করছে অমনি কলও চলতে সুরু 
_করছে। অবাক্‌ কাণ্ড! A 

ইছুরকে দিয়ে নিউটন কি কৌশলে কাজ হাসিল করেছিলেন 
তা কেউ ধরতে পারল ন!। হয়তো! ইঁহুরের পায়ের সঙ্গে আর 
কলের চাকার সঙ্গে একট! স্থৃতো এমন ভাবে বেঁধে দেওয়া হয়েছিল 
যাতে ইছরের পায়ে টান পড়লেই কলের চাকাতেও টান পড়ে, আর 
চাকা ঘুরতে থাকে। কলের ভিতর গম ছড়িয়ে দিলেই ইঁহুর এগিয়ে 


যেত সেই গম খাবার জন্য, আর তখনই সুতোয় টান পড়ে কল 
চলতে সুরু করত । 


এই রকম আকাশে লণ্ডন ওড়ানোও ছিল নিউটনের একটি নিজের 
আবিষ্কৃত খেল৷ । শীতের দেশ, শীতকালে সকালের দিকে ওখানে 
ঘন কুয়ানায় চারদিক্‌ আচ্ছন্ন করে রাখে, তাই দিনের বেলাতেও 
অনেকে লণ্ঠন হাতে করে চলাফেরা, করত ওখানে।  নিউটনও 
অনেক সময় স্কুলে যাবার পথে লণ্ঠন হাতে করে যেতেন। তবে 
অন্যান্য লগ্নের সঙ্গে তার লঠনের একটু তফাৎ ছিল। সাধারণ 
লণ্ঠন তিনি পছন্দ করতেন না, রঙ্গিন কাগজ দিয়ে তৈরী রংচংএ 
ফান্ুসের মত লণ্ডন ছিল তার প্রিয় আর সে লণ্ডন তিনি নিজেই 
তৈরী করে নিতেন। আজকাল যে রংচংএ জাপানী কাগজের 
লন দেখা যায় নিউটনের সে লঠনও হয়তো সেই ধরনেরই ছিল। 

শুধু কাগজের লণ্ঠন নয়, কাগজের ঘুড়িও তৈরী করতেন নিউটন। 
ঘুড়ি ওড়ানেরি শখ প্রায় সব দেশের ছেলেদের মধ্যেই প্রচলিত; 
কিন্ত শোনা যায়, নিউটনের আগে নাকি ও-অঞ্চলে ছেলেদের মধ্যে 
ঘুড়ি ওড়ানোর রেওয়াজ ছিল না। নিউটনই নাকি প্রথম কাগজের 
ঘুড়ি বানিয়ে তা ওড়াবার কৌশল শিখিয়ে দেন তার গাঁয়ের 
ছেলেদের। কোথা থেকে তিনি এই কৌশল শিখেছিলেন তা 
অবশ্য জানা যায় না। হয়তো কোথাও ওর বর্ণনা পড়ে নিজেই 

মাথা খাটিয়ে ঘুড়ি বানাতে ও ওড়াতে শিখে নিয়েছিলেন _কে জানে ! 
নিউটনের মত কৌশলী ছেলের পক্ষে কিছুই অসম্ভব নয়। যাই 
হোক, ঘুড়ি ওডাঁতে ওড়াতে একদিন তার খেয়াল হ’ল, আচ্ছা, 
ঘুড়ির সঙ্গে যদি একটা কাগজের লণ্ঠন বেঁধে দেওয়া যায় তা হ'লে 


নিউটনের লঠন ঘুড়ির পিঠে চেপে মেঘলোকের উদ্দেশে পাড়ি জমা'ল 


কি তা আকাশে তোলা যায় নী? যেমন ভাবা তেমনি কাজ। 
কয়েক দিনের চেষ্টাতেই নিউটনের লন ঘুড়ির পিঠে চেপে মেঘ- 
লোকের উদ্দেশে পাড়ি জমাল। রাতের অন্ধকারে আকাশে উড়ন্ত 
আলো দেখে গ্রামস্তুদ্ধ লোক তো অবাক্‌! এ কি ভূতুড়ে কাও! 


১০ 


নিউটনের বয়স যখন চৌদ্দ বছর তখন মিঃ বার্নাবাস স্মিথ মার! 
গেলেন। হানা দ্বিতীয় বার বিধবা হয়ে আবার ফিরে এলেন 
উল্স্থর্পে। তার আর তিনটি ছেলেমেয়ে_ মেরী, হ্যান্না ও 
বেগ্রামিন্ও সঙ্গে এল ৷ 

সংসার বেড়ে গেল। সংসার চালাবার জন্য স্যান্নীকে এখন 
থেকে তাদের চাষ-আবাদের ওপরই বেশী নির্ভর করতে হ'ল। 
অবশ্য মিঃ ম্মিথেরও কিছু সম্পত্তি পাওয়া গিয়েছিল, কিন্তু এ সময় 
ক্রমাগত গৃহ-যুদ্ধের ফলে ইংল্যাণ্ডের অবস্থা! এমন শোচনীয় হয়ে 
পড়েছিল যে সে সম্পত্তির আয় তেমন কিছু হস্ত না। হ্যান্নার পক্ষে 
একা সব কিছু দেখাশোনা সম্ভব হ'ত না, তাই তিনি ঠিক করলেন 
নিউটনকে স্কুল ছাড়িয়ে বিষয়কর্মের তত্বাবধানে লাগিয়ে দেবেন। 
নিউটন স্কুল ছেড়ে চলে এলেন ক্ষেত-খামারের কাজে। 

কিন্ত যে লোক স্থ্টির রহস্ত উদঘাটনের ভার নিয়ে জন্মেছে 
সামান্য ক্ষেত-খামারের কাজ তার মনকে টানবে কি ক'রে? নিউটন 
অবশ্য মা'র কথার অবাধ্য হবার ছেলে ন'ন, কিন্ত যে কাজে তীর 
আদৌ মন বসে না সে কাজ তাকে দিয়ে জোর ক'রে করালেও তা: 
হবে কেন? নিউটনের তখন পড়াশোনার দিকে ঝোঁক চেপেছে। 
স্কুলের গতানুগতিক পড় নয়, পৃথিবীকে জানবার_-চিনবার = 
শিখবার একটা অদম্য আকাক্ক। তার মনে। গ্রযান্টহামে মিঃ ক্লার্কের 
বাড়ীতে তার মনের কিছু কিছু খোরাক তিনি পেয়েছিলেন। 
প্রথমতঃ ক্লার্কের ছিল ওষুধের দোকান। নানা রকম রাসায়নিক 
ওষুধপত্র, মালমশলায় ত! সর্বদা ভতি থকত। নিউটনও মাঝে 
মাঝে সে সব নিয়ে নাড়াচাড়া করবার সুযোগ পেতেন। হাতের ' 
কাজের ওপর কি রকম তার ঝোঁক ছিল ত! তো আগেই বলেছি। 
ফলে হ’ল কি, রসায়নশান্তরের ওপরেও তার একটা প্রগাঢ় আগ্রহ. 

দেখা দিল। তাঁর ওপর ক্লার্কের বাড়ীতে ছিল একগাদা পুরোনো 
বই,__নানান্‌ ধরনের, নানান্‌ বিষয়ের । আর কেউ তা নিয়ে বিশেষ 
মাথা ঘামাত না, কিন্ত নিউটন তারই মধ্যে এক পরম সম্পদ্‌ 
আবিষ্কার করলেন। অবসর পেলেই তিনি সেই সব বই খুলে তার 
মধ্যে তন্ময় হয়ে ডুবে যেতেন। এমন ছেলেকে ক্ষেতখামারের 
কাজে দিয়ে কি হবে? 

তবু চেষ্টা করা হ'ল। প্রতি শনিবার গ্যান্টহামে হাট বসত। 
হাটের দিনে নিউটনকে যেতে হ'ত সেখানে কেনা-বেচা করবার জন্য ; 
অবশ্য সঙ্গে একজন পুরোনো চাকরও থাকত। কিন্তু কয়েক দিন 
পরেই দেখা গেল নিউটন আর হাটের ত্রিসীমানায় নেই। কেনা" 
বেচার কাঁজ__দরদস্ত্র যা করবার সবই করছে সেই চাকর। নিউটন 
সেই অবসরে চলে আসছেন ক্লার্কের বাড়ীর ছাদে, যেখানে সেই 
মহামূল্য বইগুলি জড় কর! রয়েছে. চিলেকোঠার এককোণে_ভারই 
অপেক্ষায় । কিংবা হয়তো সটান চলে যাচ্ছেন স্পিটুলগেট 
পাহাড়ের তলায়। সেখানে একটা নিরিবিলি গোছের ঝোপ বেছে 
নিয়ে তারই ছায়ায় কয়েকখানি বই নিয়ে বসে কাটিয়ে দিচ্ছেন 
ঘণ্টার পর ঘণ্ট।। বুড়ো চাকর জানে তার মনিব কোথায় আছেন, 
কাজেই বাড়ী ফিরবার পথে সে তাকে ডেকে নেয়। তখন দু'জনে 
একসঙ্গে ফেরেন বাড়ী ৷ যেন নিউটন হাটে গিয়ে কত কেনা-বেচাই 
না করে এলেন! 

বলা বাহুল্য এ খবর বেনী দিন চাপা রইল না। নিউটনের মা 
্যান্না বড় মুশকিলে পড়লেন। ছেলে যদি ক্ষেত-খামারের কাজ 
ন! দেখে, বিষর-মাশয় নিয়ে মাথা না ঘামায়, তাহ'লে সে সব 
রক্ষাই বা! পাবে কি ক'রে, আর তীদেরই বা চলবে কি কারে? 

কিন্ত নিউটনের মামা ব্যাপার দেখে বললেন, “ওকে তোমার 
ফের স্কুলেই দিতে হবে। দেখছ না ওর ক্ষেতখামারের দিকে 
একদম মন নেই ! জোর করে কি কাউকে দিয়ে কোনও কাজ হয় ?” 

হেড মাস্টার মশাইও তার কথায় সায় দিলেন এবং সাধ্যমত 
সাহাষ্য করবেন. বলে প্রতিশ্রুতি দিলেন। নিউটন আবার এসে 
ভৰ্তি হলেন গ্র্যান্টহামের কিংস্‌ কলেজে । 


২১ মর 


৮ 

কয়েকখানি বই নিয়ে ব'সে কাটিয়ে দিচ্ছেন ঘণ্টার পর ঘণ্টা 


সত্যি, এ এক আশ্চর্য যোগাযোগ বলতে হবে। নিউটনকে 
যদি সত্যি মায়ের ইচ্ছেমত ক্ষেতের কাজ নিয়ে পড়ে থাকতে হ'ত 
তা হ'লে বিজ্ঞানের দিক্‌ দিয়ে মানব জাতি আজ আরোও কয় শ’ 
বছর পিছিয়ে থাকত কে বলতে পারে? অবশ্য নিউটনের মায়ের 
যে ছেলেকে স্কুলে পড়াতে অসাধ ছিল এমন মনে করবার কারণ 

নেই। সংসারের ভাবনা আর বিষয়-সম্পত্তি রক্ষার ভাবনা তাকে 
ব্যাকুল করে তোলাতেই হয়তো তিনি এ রকম সিদ্ধান্ত করেছিলেন 
এখন, সকলের .কথায়, খুশীমনেই তিনি ছেলেকে আবার স্কুলে 
পড়াবার ব্যবস্থা করলেন । 

স্কুলে ফিরে এসে নিউটনের আনন্দ আর ধরে না। ইচ্ছেমত 
বই পড়, মনের সাধে ইচ্ছেমত টুকিটাকি জিনিস তৈরী কর। 
ভারী মজা ! 

এই সময় থেকেই. বালক নিউটনের মধ্যে ভবিষ্যৎ বিজ্ঞানীর 
অন্ুসন্ধিতস্থ মনের পরিচয় পাওয়া যায়। সব কিছু জানবার একটা 
অদম্য পিপাসা! রহস্তময়ী প্রকৃতি, কিন্ত নিউটন যেন তার রহস্ত 
উদঘাটন করবেনই। একজন লেখক এ সম্বন্ধে একটা ভারী চমৎকার 
চিত্র দিয়েছেন । ওরা সেপ্টেম্বর, ১৬৫৮। সমস্ত ইংল্যাণ্ডের ওপর 
দিয়ে সেদিন বয়ে চলেছে প্রচণ্ড ঝড়। লণ্ডন সহরও তা থেকে 
রেহাই পায় নি। আর এই লণ্ডন সহরেরই এক অংশে সেদিন 
অলিভার ক্রম্ওয়েল মৃত্যু-যন্ত্রণায় ছট্‌ফট্‌ করছেন। বন্ধুদের তিনি 
শেষ বার কি বলতে গেলেন, কিন্তু বাইরের ঝড়ের দাপটে তাঁর একটি 
কথাও শোনা গেল না। আর ঠিক সেই সময়, এ ইংল্যাণ্ডেরই 
আর এক প্রান্তে, উল্স্থর্পের এক খোলা মাঠের ওপর একটি বছর 
যোল বয়সের ছেলে একা দাড়িয়ে আছে। উন্মত্ত ঝড়ো হাওয়ার মধ্যে 
একা দীড়িয়ে দাড়িয়ে কি করছে ছেলেটি? বাতাসের শক্তি পরীক্ষা 
করছে সে। একবার যে দিকে বাতাস বইছে সেই দিকে লাফ 
দিচ্ছে, মেপে দেখছে কতটা এগিয়ে. গেল; আবার পরমুহ্র্তে 
বাতাসের বিপরীত দিকে লাফ দিয়ে দেখছে__এবারে কতটা যাওয়া 
গেল। এই ভাবে বার বার পরীক্ষা করে হাওয়ার বেগ_ ঘণ্টায় 
কত মাইল বেগে সে হাওয়া ছুটছে তাই বার করার চেষ্টা করছে 
ছেলেটি। ইংল্যাণ্ডের ইতিহাসে এই সময়টা কি পরিবর্তন হয়ে 
গেল সে খবর সে রাখে নাঁ_রাখবার প্রয়োজনও তাঁর নেই। তার 

চেয়ে অনেক অনেক বড় রহস্ত উদঘাটনের ভার তার ওপর, আর 


হাওয়া ছুটছে তাই বার 
করার চেষ্টা করছে ছেলেটি 


তারই জন্য তখন থেকেই যেন তৈরী হচ্ছে সে। এই ছেলেটি আর 
কেউ নয়, _জাইজাক নিউটন। 

দেখতে দেখতে গ্র্যান্টহামের পড়া শেষ হ'ল। ম্যাটিক পাশ 
করলেন নিউটন। এবারে বিশ্ববিদ্যালয় । আত্মীয়স্বজনের পরামর্শে 
নিউটন গ্রাম ছেড়ে চলে এলেন কেন্বিজে। সেখানকার বিখ্যাত 
টিনিটি কলেজে ভতি হলেন: ভিনি। তখন তার বয়স উনিশ 
বছর। 

এখন যেমন, তিনশ’ বছর আগেও তেমনি কেম্বিজ বিশ্ববিদ্যালয়ের 
খুব নামডাক ছিল। আবার তার মধ্যে টিনিটি কলেজ ছিল 
আরও নাম-করা। টি.নিটি কলেজের সে এঁতিহ আজও অব্যাহত 
আছে। 

মফঃস্বলের ছেলে নিউটন, তা ছাড়া স্বভাবতঃই তিনি একটু 
মুখচোরা। আর কেসম্কিজে যারা পড়তে আসে তাদের অনেকেই 
ইংল্যাণ্ডের বড় বড় বনেদী পরিবারের ছেলে। কাজেই তাদের সঙ্গে . 
নিউটনের খাপ খাবে কেন? নিউটন খেলাধূলার ব্যাপারে মোটেই 
উৎসাহী ছিলেন না। আড্ডা তো দিতে জানতেনই না। এ সবের 
জন্যও তাঁরা নিউটনকে একটু কৃপার চক্ষে দেখত। এ ছাঁড়া আরও 
একটা কারণ ছিল যার জন্য অন্য ছাত্রেরা নিউটনকে আমল দিতে 
চাইত না। কেম্বিজের মত বায়বহুল বিশ্ববিদ্যালয়ের পড়ুয়া হ'তে 
হলে যে পরিমাণ টাকার দরকার হয় প্রতি মাসে, বাড়ী থেকে তত 
টাকা নিউটনকে পাঠান সম্ভব হ'ত না। এজন্য নিউটনকে খানিকটা! 
সময় কলেজের নান! কাজ করে দিতে হ'ত। অবশ্য এই ভাবে, 
নিজের খরচ যোগাবার জন্য কলেজে খানিকটা উপরি খেটে, পয়সা 
রোজগারের রেওয়াজ কেন্বিজে বরাবরই ছিল! কিন্তু যে সব ছাত্র 
এই ব্যবস্থার সুযোগ নিত, অন্যান্য ছাত্রেরাবিশেষ করে বড়লোকের 
ছেলের! তাঁদের একটু হেয় চোখে দেখত। বিদ্যার্জনের জন্য এই 
ধরনের শ্রমের কি মর্যাদা ত! বুঝবার শিক্ষাদীক্ষ। তাদের.ছিল না। 

এই কারণেই নিউটনকে তারা এড়িয়ে চলত। তা, নিউটনের দিক্‌ 
দিয়ে এ এক পক্ষে ভালই ছিল বলা যেতে পারে। অন্য ছেলেরা 


] 


If 
fi 


ঘণ্টার পর ঘণ্ট। কোথা দিয়ে পার হয়ে যেত তা নিজেও 
বোধ হয় টের পেতেন না! 


যখন নানা রকম আমোদ-আহলাদ, হৈ-হল্লোড় ক'রে কাঁজে-অকাজে 
সময় নষ্ট করত, নিউটন তখন নিজের ঘরে বসে একমনে পড়াশোনার 
মধ্যে ডুবে থাকতেন । কখনও বা বিশ্ববিদ্যালয়ের লাইত্রেরী-ঘরে সময় 
কাটত তার। ! ঘণ্টার পর ঘণ্টা কোথা দিয়ে যে পার হয়ে যেত 
তা নিজেও বোধ হয় টের পেতেন ন! তিনি! 

এই সময় থেকে অন্কশান্ত্রের প্রতি প্রবল একটা আকর্ষণ 
অনুভব করতে লাগলেন তিনি। যে অঙ্কের বই দেখলে সাধারণ 
ছেলেদের অধিকাংশই জীাৎকে ওঠে, নীরস ব'লে ধারে-কাছে ঘেঁষতে 

চায় না__সেই অঙ্কের বইয়ের মধ্যেও যে এত মধু থাকতে পারে তা 
নিউটন ছাড়া কে বুঝবে? শোনা যায় এর আগে তিনি জ্যামিতির 
বই তেমন পড়েন নি। হঠাৎ একখানা! ইউক্লিডের জ্যামিতি তীর হাতে 
এল এক নিঃশ্বাসে বইখানা শেষ করে ফেললেন তিনি । যিনি তাকে 
বইটা দিয়েছিলেন তিনি জিজ্ঞাসা করলেন, “কি হে, কেমন লাগল 
ইউক্লিড? বুঝতে-টুঝতে পারলে কিছু ?” 

নিউটন তার দিকে বইটা ছু'ড়ে দিয়ে বললেন, “বইটা ভাল, 
কিন্ত না বোঝার কি আছে এতে? এ তো জলের মতো 
সোজা! যে সব জিনিস এতে প্রমাণ করা হয়েছে তাও তো প্রায় 
স্বতঃসিদ্ধ 1” 

শুধু অঙ্কশীস্্রই নয়, এই সময় নিউটন আরও নাঁনান্‌ বিষয় নিয়ে 
পড়াশোনা করতেন। লজিকের (ন্থায়শান্ত্র) বই তার বেশ ভাল 
লাগত। বিজ্ঞানের অন্যান্ত শাখাও তার মনকে কম আকৃষ্ট করত না। 
তবে সাহিত্যের দিকে যে তার বিশেষ ঝৌক ছিল এমন কোন 
পরিচয় পাওয়া যায় না-_বরঞ্চ এর উপ্টোটাই মনে হয়। যদিও, . 
শোনা যায়, আর আর অনেক ছেলের মত প্রথম বয়সে নিউটনও 
দু’-চারটে কবিতা লিখবার চেষ্টা করেছিলেন। পরে অবশ্য তাঁর - 
সেই কবিযশের আকাজ্কা আর কখনও দেখা যায় নি। সব জিনিস 
সকলের জন্য নয়--এ জ্ঞানটা বোধ হয় তার ছেলেবয়সেই বোধগম্য 
হয়েছিল। তা ভালই হয়েছিল হয়তো। কবি হিসেবে নিউটন 
খুব যে সাফল্য লাভ করতেন তার চাল-চলন দেখে এ 
রকম অনুমান করার কোন কারণ নেই। বরঞ্চ ওদিকে সময় নষ্ট 
না ক'রে তিনি যে তার প্রিয় অস্কশাস্ত্রের দিকে ঝুঁকেছিলেন এটা 
আমাদের পক্ষে পরম আশ্বাসের কথা বই কি! পৃথিবীতে মিল্টন, 
শেক্সগীয়ার, কালিদাস, রবীন্দ্রনাথের যেমন দরকার, তেমনি নিউটন, 
গ্যালিলিও, আইনস্টাইন বাঁ জগদীশচন্দ্রেরও সমান প্রয়োজন । 
কিন্তু শেক্সগীয়ারের পক্ষে যেমন নিউটন হওয়া! সম্ভব ছিল না, তমনি 

নিউটনের পক্ষেও শেক্সগীয়ার হওয়া সম্ভব ছিল না কোন কালেই। 
নিউটন অল্প বয়সেই তা বুঝেছিলেন। কিন্তু সবাই কি তা 
বোঝে? j 

লেখাপড়ার দিকে নিউটনের এই আগ্রহ তার কলেজের 
অধ্যাপকদের চোখ এড়াল ন!। ফলে অনেকেই তাকে সুনজরে 
দেখতে লাগলেন এবং কারে| কারে! তিনি খুবই প্রিয় পাত্র হয়ে 
উঠলেন। এঁদের মধ্যে একজনের নাম বিশেষ ভাবে উল্লেখ করা 
যেতে পারে অধ্যাপক ডক্টর আইজাক ব্যারো। 

বিজ্ঞানী হিসাবে ডক্টর ব্যারোর তখন খুব নাম-ডাক। কেম্বিজ 
বিশ্ববিদ্যালয়ে অঙ্ক শান্তর পড়াবার জন্য একট খুব সম্মানিত পদ আছে, 
তাকে বলা হয় লিউকেসিয়ান অধ্যাপকের পদ। লিউকাস নামে 
এক ভদ্রলোকের নাম থেকেই পদটির এই নামকরণ হয়েছে। 
ডক্টর ব্যারো ছিলেন এই লিউকেসিয়ান অধ্যাপক এবং ওখানে 
এ পদে তিনিই সর্বপ্রথম নিযুক্ত হন। এই ডক্টর ব্যারো অল্প 
পরিচয়েই নিউটনের প্রতিভা ধরতে পেরেছিলেন। তাই এই 
মেধাবী ছাত্রটিকে সব দিক্‌ দিয়ে সাহায্য করবার জন্য তিনি উন্মুখ হয়ে 
উঠলেন । ডক্টর ব্যারোর এই স্মেহলাভ নিউটনের জীবনে একটা 
বড় আশীর্বাদ বলা যেতে পারে। কত ভাবে যে তিনি নিউটনকে 
সাহায্য করে গেছেন তার ঠিক নেই। অবশ্য এমন একটি ছাত্র 
পেলে সত্যিকার কোন্‌ শিক্ষক না নিজেকে ভাগ্যবান্‌ মনে করবেন? 
আমাদের শীস্তেও বলে- পুত্রের কাছে পিতার এবং শিষ্যোর কাছে 
গুরুর পরাজয় ঘটলে সেটা পিতা বা গুরুরই বেশী গৌরব । বাস্তবিক, 
ঠিক মত ছাত্র বা শিষ্য গড়ে তোলা বড় কম কথা নয় তো! ডক্টর 
ব্যারে| নিউটনকে এত পছন্দ করতেন, তার প্রতিভাকে এত বড় 
ব'লে মানতেন যে তিনি নাকি প্রকাশ্যেই বলে বেড়াতেন, “আমার 
এতদিন ধারণা ছিল আমি খুব ভাল অঙ্ক জানি, ও-বিষয়ে আমার 
সমকক্ষ বুঝি এ তল্লাটে কেউ নেই। কিন্তু এখন দেখছি, আমার 

এই ছাত্রটির তুলনায় আমিও এ শাস্ত্রে নিতান্ত শিশু। আমার 
সমস্ত জাক ভেঙ্গে দিয়েছে এই ছোকরা নিউটন” 

যাই হোক, এইভাবে, অধ্যাপকের সহ ও শুভেচ্ছা নিয়ে, 
নিউটন কেন্তিজ বিশ্ববিদ্যালয়ের গ্র্যাজুয়েট হলেন। তখন তার 
বাইশ বছর বয়স। 

গ্র্যাজুয়েট হওয়ার পরেও কিন্তু বিশ্ববিদ্যালয়ের সঙ্গে তার সম্পর্ক 
ঘুচল না, বরঞ্চ বাঁড়ল। সে কথায় পরে আসছি। 


৫ 


ঠিক এই সময়ে লণ্ডনে দেখা দিল ভয়াবহ প্লেগ মহামারী । 
এখনও প্লেগের নাম শুনলে আমাদের গাঁ ছম্‌ ছম্‌ করে। তবু, 
এখন প্লেগের কত রকম চিকিৎসা বেরিয়েছে, টিকা বেরিয়েছে । 
কিন্তু তখন, সেই তিন শ’ বছর আগে, প্লেগের কোন চিকিৎসাই 
প্রায় ছিল না। তা ছাড়া প্লেগ অত্যন্ত ছে'য়াচে রোগ । দেখতে 
দেখতে লণ্ডন থেকে কেম্বিজ, তার পর এদিক্‌ সেদিক আরও নান! 
অঞ্চলে ছড়িয়ে পড়ল এই রোগ । দলে দলে লোক মারা যেতে 
লাঁগল। স্কুল-কলেজ সব বন্ধ হয়ে গেল। সবাই এদিক ওদিক্‌ 
পালাতে সুরু করল। নিউটনও বেগতিক দেখে ফিরে এলেন তার 
পুরোনো উল্স্থপ গ্রামে । 

প্রেগের উপদ্রব না কমা পর্যন্ত গ্রামেই রয়ে গেলেন নিউটন, 
এবং সে সময়টা বেশ দীর্ঘই বল! যেতে পারে। ্‌ 

গ্রামে ফিরে কি করলেন তান? আবার কি চেষ্টা করতে 
লাগলেন_-এবার ক্ষেতখামারের দিকে মন দেওয়া যায় কিনা? 
মোটেই না। নিউটন গ্রামে এসে মন দিলেন তার সাধনায় = 
বিজ্ঞানের অক্লান্ত সাধনায় । নিউটনের জীবনে এই সময়টা প্রায় 
বছর দুই, অত্যন্ত স্মরণীয় কাল। যে আবিষ্কারের জন্য আজ তিনি 
পৃথিবীর ইতিহাসে অমর হয়ে আছেন তার প্রায় প্রত্যেকটিরই 
সুত্রপাত হয় এই সময়ে। শুধু সূত্ৰপাত বললে ঠিক বলা হবে নী, 
সেই সব সত্যের সন্ধান তিনি এই সময়েই পেয়ে গিয়েছিলেন বলা 
যেতে পারে। 

সর্ষের আলো! সম্বন্ধে ছেলেবেলা থেকেই নিউটনের মনে একটা 
অদম্য কৌতুহল ছিল। প্রথমে তিনি সেই আলোর রহন্ত উদঘাটনে 
লেগে গেলেন। কি ভাবে? একটা নমুনা দিচ্ছি শোন। ঘরের 
দরজা-জানালা বন্ধ করে জানালার খড়খড়ির গায়ে ছোট একটা 


মহাবিজ্ঞানী নিউটন ৩৭ 


ফুটো করে দিলেন তিনি, যাতে সেই ফুটো দিয়ে সুর্যের আলোর 
একটি মাত্র সরু রেখা অন্ধকার ঘরের মধ্যে ঢুকতে পারে। 

জানালার খড়খড়ির গায়ে ছোট্ট একটা ফুটো ক'রে দিলেন 


সেই আলোর রেখার মধ্যে একটা ত্রিশির! কাচ বসিয়ে দিলেন 
তিনি। এখন, সূর্যের সাদা আলো আসলে যে সাদা নয়__ 
সাতটা রঙ্গিন আলো মিশে এ রকম সাদা দেখায় এ কথা 
আজ আমরা সবাই জানি। কিন্তু নিউটনের আগে সে কথা কেউ 
জানত নী। আলো জিনিসটা যে আদলে কি সে সম্বন্ধেও কারো 
কোন ধারণা ছিল না--ওর ভিতরকার রহস্য জান! তো দূরের কথা ! 
ত্রিশিরা কাঁচের ভিতর দিয়ে বেরিয়ে আসবার সময় সাদ! আলোর 
এ বিভিন্ন অংশের প্রত্যেকটি আলাদা আলাদ। রেখায় ভেঙ্গে বেরিয়ে 

আসে। নিউটনই তা প্রথম দেখলেন এবং আলোর রহস্ত উদঘাটন 
করলেন। সূর্ধের আলোর এই সাতটা রং হচ্ছে_ বেগুনী, গাঁঢ় নীল, 
নীল, সবুজ, হলদে, কমল! ও লাল 3 ইংরেজীতে-_ভায়োলেট, 
ইপ্ডিগো, ব্লু, গ্রীন, ইয়োলো, অরেঞ্জ, রেড _ সংক্ষেপে আগ্ক্ষর ধরে 
বলা! হয় ‘ভিবজিওর’। অবশ্য এ ছাড়াও নানা রকম রং আছে ওর 
মধ্যে ।_যেমন আল্ট্রা-ভায়োলেট বা “অতি-বেগুনী” ইন্ফ্রা রেড 
বা 'অব-লোহিত' ইত্যাদি। কিন্তু এগুলি মানুষের দৃষ্টি সীমার 
বাইরে সাধারণ চোখে এদের অস্তিত্ব ধরা পড়ে না। 

নিউটন শুধু ক্র্যালোকে সাতটা রংএর অস্তিত্বের কথাই প্রমাণ 
করলেন না, প্রত্যেকটি রশ্মি কেন অমন ভাবে আলাদা হয়ে দেখা 
সম্ভব তারও কারণ জাঁনালেন। ' আলোর এই ধর্মের নাম হচ্ছে 
প্রতিসরণ, ইংরেজীতে যাকে বলে “রিফ্যাক্শন'। আলোর রশ্মি 
কোন স্বচ্ছ হাল্কা মাধ্যম ( যেমন বাতাস ) থেকে স্বচ্ছ ঘন মাধ্যমে 
(যেমন কাঁচ) ঢুকলে এই ভাবে বেঁকে যায়, আবার তেমনি কোন 
স্বচ্ছ ঘন মাধ্যম থেকে স্বচ্ছ হাল্কা মাধ্যমে টুকলেও বেঁকে যায়। 
এরই নাম আলোর প্রতিসরণ। যে বিভিন্ন রশ্মি দিয়ে সূর্যের আলো! 
তৈরী তার সবগুলি সমান ভাবে বেঁকে না। বেঁকে না বলেই 
প্রত্যেকটি রশ্িকে পৃথক্‌ পৃথক্‌ ভাবে পাশাপাশি দেখা সম্ভব। 
আকাশে রামধন্থু উঠলে কেন তা অমন সাত-রঙা দেখায় নিউটনের 
আবিষ্কারের জন্যই তা আমরা জানতে পেরেছি। নিউটন এই সব 
রশ্মি নিয়ে আরও বহু গবেষণা করেছেন। কোন্‌ রশ্মির কতটা 
প্রতিসরণ হয়, কি নিয়মে হয় ইত্যাদি হরেক রকম তথ্য বার 
করেছেন। মোট কথা, সূর্যের আলোর রহস্ত তিনি এত দিক্‌ দিয়ে 
উদঘাটিত করেছেন যে তার আগে তা কেউ কল্পনাও করতে পারে 
নি। নিউটনের এই আবিষ্কারের ওপর ভিত্তি করে পরবর্তী 


বিজ্ঞানীরা আলো সম্বন্ধে আরও কত তথ্য বার করেছেন তার 
ঠিক নেই। 

তবে একটা বিষয়ে নিউটনও ভুল করে ফেলেছিলেন। আলো 
জিনিসটা আদলে কি সে সম্বন্ধে তার ধারণা ভুল হয়েছিল। 
নিউটন ভেবেছিলেন_আলো! হচ্ছে খুব সুক্মাতিসুক্ম এমন একটা 
পদার্থ যা নাকি কোন উজ্জল বা রঙ্গিন জিনিসের ওপর পড়লে ঠিকরে 
বেরিয়ে আসে-ঠিক যেমন করে দেয়ালের গায়ে বল ছুড়ে মারলে 
তা ঠিকরে ফিরে আসে । সেই ঠিকরে-আসা আলো আবার 
আমাদের চোখে এসে পড়ে, আর আমরা তাই থেকে বুঝি এই 
জিনিসটা এই রকম উজ্জল, এই জিনিসটার এই রং । 

আসলে কিন্তু তা নয়। পদার্থ বলতে আমরা যা বুঝি আলো 
সে রকম কোন পদার্থ ই নয়। পদার্থ মাত্ৰকেই, কতগুলি নিয়মকানুন 
মেনে চলতে হয়_যে নিয়মের কৌন কোনটা নিউটন নিজেই 
আবিষ্কার করে গেছেন। আলে! যদি সেই রকম কোন পদার্থ হ'ত 
তবে তাঁকেও সে সব নিয়ম মেনে চলতে হ'ত। কিন্ত আলো ত 
মানে না। নিউটনের পরে হাইগেন্স্‌ নামে একজন বড় বিজ্ঞানী 
এই ভুল সংশোধন করে দিয়েছেন। তিনিই দেখিয়েছেন যে সত্যি 
আলো কোন পদার্থ’ নয়”_আসলে আলো! হচ্ছে ঈথরের মধ্যে 
একটা তরঙ্গ বা টেউ। আমাদের আশপাশে, মাথার ওপর যে ফাক 
জায়গা রয়েছে__যাকে আমরা শুন্য বা আকাশ বলি, সেগুলো 
একদম ফাকা নয়। অদৃশ্য কিছু দিয়ে তা ভরাট করা। অবশ্য এই 
“অদৃশ্য কিছুকে পদার্থ বলা যায় নাঁ। বিজ্ঞানের ভাষায় একে 
বলা হয় ঈথর। এই ঈথরে যখন কীপন বা ঢেউ ওঠে তখনই 
আলোর স্থষ্টি হয়। আর সে আলোর ধরনটা নির্ভর করে টেউএর 
আকার অনুযায়ী | বিদ্যুৎ বা ইলেক্টি,সিটিও যে এই রকম ঈথরের 
কাঁপন, এবং আলোর সঙ্গে তার সম্পর্ক যে অত্যন্ত ঘনিষ্ঠ__পরে 
আমরা তাও জানতে পেরেছি। কিন্তু এখন সে প্রসঙ্গ থাক্‌। 
আমাদের বিস্ময় হচ্ছে এই, যে, যে নিউটন আলো! সম্বন্ধে এত আশ্চর্য 
এবং অজানা সব তথ্য সংগ্রহ করেছিলেন__যা৷ নাকি একজন লোকের 

পক্ষে এক কথায় ‘বিস্ময়কর’ বল! যেতে পারে, তিনিও এ রকম একটা : 
ভুল ধারণা করে বসেছিলেন! যাই হোক, তবুও নিউটনের 
আবিক্ষারকেই এ পর্যন্ত আলোক-বিজ্ঞানে সব চেয়ে বড় দান বলে 
পণ্ডিতের স্বীকার করেছেন । 

আলোকরশ্মি নিয়ে পরীক্ষা করার সঙ্গে সঙ্গে নিউটন অঙ্কশাস্তর 
নিয়েও চর্চা করতেন। এই সময় তার মাথায় একটা নতুন ধরনের 
অঙ্কের কথা এল। এটিকে অঙ্কের একটি নতুন শাখাই বলা যাঁয়। 
নিউটন এর নাম দিয়েছিলেন “ক্রাকৃসিয়ন্স্”। আজকালকার গণিত- 
শান্ত্ে ‘ডিফারেন্শিয়াল্‌ ক্যাল্কুল।স্‌* বলে যে এক রকম অঙ্ক আছে 
আসলে এটি হচ্ছে তাই। তোমরা যদি বড় হয়ে বি. এ. কিংবা 
বি. এস্‌-সি. পড় তখন এই বিষয়ে একখানি মোটা বই তোমাদেরও 
পড়তে হবে। জানি না, যারা অঙ্ক তেমন ভালবাস না তাঁদের কাছে 
ও বই কেমন লাগবে। এও হয়তো আশ্চর্য নয়, যে, কেউ কেউ 
বিরক্ত হয়ে এ অঙ্কের যিনি আবিষ্কারক তার মুগুপাতও করতে পার 
মনে মনে। কিন্ত সেই সঙ্গে যদি এ কথাও মনে ভাব যে এই অঙ্ক 
যার মাথা থেকে প্রথম বেরিয়েছিল তিনি ছিলেন স্য বি. এ. পাশ- 
করা ২২২৩ বছরের একটি ছেলে, তখন. কি তার প্রতি শ্রদ্ধায় 
তোমাদের মাথা হেট হয়ে আসবে না? 

ডিফারেন্শিয়াল ক্যাল্কুলাস্‌ জিনিসটি কি তা সাধারণ পাঠকের 
পক্ষে বোঝা মুশকিল; তবে এটুকু বলা যেতে পারে_ আধুনিক 
বিজ্ঞানের অনেক বড় বড় রহস্তের ঠিকমত মীমাংসা করতে হ’লে এই 
বিশেষ ধরনের অঙ্কটির সাহায্য না নিলে চলে না। 

কিন্ত ফ্লাক্সিয়ন্স্-এর কথা সবার প্রথম নিউটনের মাথায় এলেও 
এ আবিষ্কারের কৃতিত্ব নিউটন পান নি,-পেয়েছেন আর একজন 
জার্সান্‌ বিজ্ঞানী । নিউটনেরই সমসাময়িক তিনি, বয়সে বছর 
চারেকের ছোটই হবেন। তার নাম লাইবনিংস্‌ (ইংরেজী উচ্চারণে 
লিবননিট্‌জ,)। এর কারণ আর কিছু নয়, নিউটন এ জিনিস আবিষ্কার 

করলেও তা তখনই বাইরে প্রকাশ করেন নি-নিজের কাজকর্মে 
এর সাহায্য নিয়েছেন মাত্র। লাইব্‌নিৎস্‌ কিন্ত তা করেন নি। 
নিউটনের মত তিনিও নিজের মাথা. থেকেই এই নতুন ধরনের অঙ্কটি 
বার করেন,__অন্যের সাহায্য ব্যতিরেকেই, এবং বার ক'রেই তা 
জনসমাজে প্রচার করেন। কাজেই নিউটন আগে আবিষ্কার করলেও 
এর কৃতিত্ব ন্যায়তঃ লাইবনিংসেরই প্রাপ্য । তা তিনি পেয়েছেনও, 
এবং ফ্রাকৃসিয়ন্স্‌ নয়,_ডিফারেন্শিয়াল্‌ ক্যাল্কুলাঁস্‌ নামেই তা 
বিজ্ঞান-জগতে পরিচিত হয়েছে। অবশ্য এ নিয়ে নিউটনের ভক্তদের 
সঙ্গে লাইবনিংসের কিছু অগ্রীতিকর তর্কাতকিও হয়। কিন্তু সে কথা 


এখন নয়। 

কিন্তু এই যুগের সবচেয়ে বড় আবিষ্ষার__যা নাকি নিউটনের 
জীবনের সর্বশ্রেষ্ঠ আবিষ্কার, _-তারও গোড়াপত্তন হয় এই সময়ে। 
সেটি হচ্ছে নিউটনের সুবিখ্যাত “মাধ্যাকর্ষণ-তন্। 

এ সম্বন্ধে একটা গল্প তোমর! নিশ্চয়ই শুনেছ। সেই আপেল 
পড়ার গল্প। অবশ্য গল্পটি সত্যি কিনা তা নিয়েও কেউ কেউ সংশয় 
প্রকাশ করেছেন। তবে সত্যি হওয়া এমন কিছু বিচিত্র নয়। 
বিখ্যাত ফরাসী লেখক ভল্তেয়ার তার একখানি বইএ গল্পটির প্রথম 
উল্লেখ করেন বলে শোনা যায়। আর উল্স্থর্পের লোকেরা তো 
বটেই, ইংল্যাণ্ডের লোকেরাও এ গল্প প্রায় সকলেই সত্যি বলে 
বিশ্বাস করে। এমন কি কিছুদিন আগেও উল্স্থর্প গ্রামে একটি 
আপেল গাছকে লোকে সেই বিখ্যাত গাছ বলে দেখিয়ে দিত। 
গাছটি অবশ্য এখন আর নেই, কিন্তু তার চিহ্ন এখনও আছে; আর 
আছে তার ডালপালাগুলো। সেগুলো সযত্রে কুড়িয়ে আজও রেখে 
দেওয়া হয়েছে__-ঠিক যেমন ক'রে মিউজিয়ামে স্মৃতিচিহ্ন সাজিয়ে রাখা 
হয় তেমনি ভাবে । 

হ্যা, গর্পটাই বলা হয় নি এতক্ষণ। সেটা হচ্ছে এই £ একদিন 
নিউটন বাড়ীর পাশে বাগানে এক আপেল গাছের তলায় বসে বসে 
আপন মনে কি ভাবছেন, হঠাৎ টুপ করে একটি আপেল ওপর থেকে 
খ'সে তার পায়ের কাছে পড়ল। ফলটি পেকে গিয়েছিল, তাই এক 
অসতর্ক মুহূর্তে, হয়তো হাওয়ার দোলা লেগেই, বৌটা থেকে খসে 
যায়, তার পর মাটাতে পড়ে। 

ফলটি পড়তে দেখে নিউটনের মনে হঠাৎ একটা প্রশ্ন জাগল। 
ফলটা মাটীতে পড়ল কেন? ফলটা মাটীতে না পড়ে ওপর দিকে 
ছিটকে চলে যেতেও তে| পারত! কিন্তু তা তো গেল না, সোজা 
মাটাতেই তো নেমে এল ওটা! নিউটন ভাবতে লাঁগলেন।, যতই 

ভাবতে লাগলেন ততই তার মাথার মধ্যে নানা নতুন নতুন কথা, 
নতুন নতুন চিন্তা ভেসে আসতে লাগল । একটা টিলকে ওপরে 

ফলটি পড়তে দেখে নিউটনের মনে হঠ।ৎ প্রশ্ন জাগল 


ছুঁড়ে দিলে একটু গিয়েই আবার সেট! মাটাতেই এসে পড়ে। মাটীতে 
দাড়িয়ে লাফ দিলে, কই, শুন্যে উঠে যাওয়া যায় না তো! এমন 
কি, একটা হাত যদি টান ক'রে, মাটীর সঙ্গে সমান্তরাল রেখে, দাড়িয়ে 
থাকা যায় তবে খানিক পরেই হাত টন্‌ টন্‌ করে উঠবে,_ যতক্ষণ, 
না হাত নামানো যায় ততক্ষণ স্বস্তি পাওয়া যাবে না । এ কি অদ্ভুত-- 
আশ্চর্য আকর্ষণে মাটী আমাদের অহরহঃ টানছে! সব কিছুকেই 
টানছে! একি দুর্বার শক্তি তার! যতই ভাবতে লাগলেন তত 
তাঁর মাথা যেন ঘুলিয়ে যেতে লাগল। এ সমন্তার সমাধান তাকে 
বার করতেই হবে । 

এখানে আমাদের এক মাস্টার মশাইয়ের গল্প মনে পড়ছে 
নিউটনের এই গল্পটি পড়াচ্ছিলেন তিনি। পড়াতে পড়াতে বললেন, 
“কী রকম বোকা ছিল দেখ, নিউটন! পাকা আপেলটা গাছ থেইকে 
টুপ, কইরে পইড়ুল, তুইলে খেইয়ে নে; তা না__কেন পইড়ুল, 
কোথায় পইড়ল, উপরে না উঠে নীচে পইড়ল কেন-_সবের জবাব 
দেও ওকে! আহাম্মুক আর কাকে বলে?” মাস্টার মশাই অবশ্য 
ঠাটাচ্ছলেই ও কথা বলেছিলেন, কিন্তু দুনিয়ার অধিকাংশ লোকেরই 
তো ওঁ রকম মত! পাকা আপেলটি পেলে আগে সেটি তুলে তাঁর 
আম্বাদ গ্রহণ করতেই লোকে ব্যস্ত হয়, সৃষ্টির কি গভীর রহস্ত যে 
এ ছোট্ট ঘটনাটিকে কেন্দ্র ক'রে উদঘাটিত হতে পারে তা কি কেউ 
স্বপ্নেও কল্পনা করতে পারে? 
কিন্তু এই রকমটাই হয়। আপেল পড়ার কাহিনী সত্যি হোক 
আর নাই হোক, এই রকম ছোট্ট এক একটি ঘটনা নিয়েই জগতের 
অনেক মহাসত্য আবিষ্কৃত হয়েছে। নিউটনও হয়তো তাই 
করেছিলেন। তবে শুধু এটুকুই সব ভাবলে একেবারেই ভুল করা 
৷ হবে। হয়তো এ থেকে কথাটা ভার মনে প্রথম এসে থাকবে; 
কিন্তু ওর পেছনে যে কত নিদারুণ পরিশ্রম, কত বিনিদ্র রজনী, কত 
ছুরহ হিসাবপত্র আর গভীর চিন্তা ব্যয় করতে হয়েছিল তাকে-_-সে 
কথাও ভূললে চলবে না। 
নিউটন ভাবতে লাগলেন, পৃথিবীর এই আকর্ষণ যদি সত্যি হয় 
তবে সে আকর্ষণ__-সে শক্তি কোথায় গিয়ে শেষ হয়েছে? এই যে 
আকাশ-যোড়া গ্রহনক্ষত্র, সূর্য, চন্দ্র, উল্ধাপিও সবের মধ্যেই কি 
সেই এক আকর্ষণ? 
ছেলেবেলা থেকেই গ্রহনক্ষত্র সম্বন্ধে নানা খবর জানবার একটা 
প্রবল আগ্রহ ছিল নিউটনের। এজন্য তিনি শুধু কেপলার, 
গ্যালিলিও প্রভৃতি বড় বড় জ্যোতি্িজানীর লেখাই পড়েন নি, 
নিজেও রাত জেগে গ্রহ-উপগ্রহের গতিবিধি লক্ষ্য করেছেন। টাদের 

গতিবিধি সম্বন্ধে তার বেশ ভাল রকম জ্ঞান ছিল। তিনি ভাবতে 
লাগলেন__-এ যদি সত্যি হয় তবে চাঁদ যে পৃথিবীর চারদিকে ঘুরপাক 
খাচ্ছে এও পৃথিবীরই টানে! পৃথিবী না টানলে টাদ সোজা ছিট্‌কে 
বেরিয়ে যেত, পৃথিবীই তাকে টেনে রেখেছে । ফলে ছুই টানে পড়ে 
চাঁদ ক্রমাগত ঘুরছে আর ঘুরছে আর ঘুরছে । একটা দড়ির মাথায় 
টিল বেঁধে যদি তা চক্রাকারে ঘোরানো যায় তা হলে যেমন হয় এও 
যেন ঠিক তাই। চাদের বেল! যদি এ কথা সত্যি হয় তবে সমস্ত 
গ্রহ-উপগ্রহ, সমস্ত জ্যোতিষ্ক পদার্থ সন্বন্ধেই তা খাটবে। ইতিপূর্বে 
কেপলার গ্রহদের গতিবিধি সম্বন্ধে পর্যবেক্ষণ করে যে নিয়ম_যে 
সত্য আবিষ্কার করেছিলেন নিউটন তা কাজে লাগাবাঁর চেষ্টা করলেন 
এবং লাগালেনও। গ্যালিলিওর আবিষ্কৃত তথ্য-_যা৷ নাকি প্রত্যেক 
পতনশীল পদার্থের ওপর একভাবে কাজ করছে সেটাও তাকে প্রচুর 
সাহায্য করল। 

কি আবিষ্কার করলেন নিউটন? এক কথায়, কোন্‌ মহাশক্তির 
আকর্ষণে_ কোন্‌. অলিখিত নিয়মে গ্রহ-উপগ্রহ, সূর্য-চন্দ্পৃথিবী_- 
আকাশের যাবতীয় জ্যোতিষ্ক পদার্থ তাদের নিজ নিজ নির্দিষ্ট ভ্রমণ- 
পথে এক নির্দিষ্ট নিয়মে চলাফেরা করছে তারই সূত্র বার করলেন 
তিনি। শুধু তাই নয়, এই বিশ্বতরক্মাণ্ডের যাবতীয় পদার্থ পরস্পর 
পরস্পরকে আকর্ষণ করছে-এই মহাসত্যও উদঘাটিত হ'ল তার 
কাছে। এই আকর্ষণের মধ্যেও একটা নিয়ম আছে। আকর্ষণের 
পরিমাণ নির্ভর করে দু'টি জিনিসের দূরত্ব ও বস্ত ভর-_ ইংরেজীতে যাকে 
বলে গাস্‌ -তার ওপরে । যে পদার্থের বস্তুভর বেশী সেটি কম 
বন্তভর-যুক্ত পদার্থকে বেশী জোরে টানবে তার কেন্দ্রের দিকে। ঠিক 
এই রকম, কাছের জিনিসের ওপরেও পদার্থের টান দূরের জিনিসের 
চাইতে বেশী হবে। সোজা কথায়-_-একটি বড় আর একটি ছোট 
জিনিসের মধ্যে টানাটানির সময় বড় জিনিসটি ছোটটিকে বেশী জোরে 
টান্‌বে, তেমনি দূরের জিনিসের চাইতেও কাছের জিনিসের ওপর 

টানটা বেশী হবে। এই কারণেই আপেল মাটীতে পড়ে। পৃথিবীর 
তুলনায় আপেল অনেক-অনেক ছোট। আপেলও যদিও, সঙ্গে 
সঙ্গে পৃথিবীকে তার দিকে টানছে বটে, কিন্তু পৃথিবীর তুলনায় তার 
টান নগণ্য। তাই আপেলকে পৃথিবীর ওপর দ্রুত নেমে আসতে 
হচ্ছে। নিউটন নানারকম আকজেক কষে_ দুরূহ এই সব নিয়ম 
প্রতিষ্ঠিত করলেন। একেবারে অঙ্কশাস্্র-অনুমোদিত নিয়ম__যাঁর 
আর নড়চড় নেই। “নিউটনের নিয়ম” নামে ত বিজ্ঞানের খাতায় 
সোনার অক্ষরে জল্‌ জল্‌ করছে। 

কিন্তু এই আবিষ্কার_এই নিয়ম তৈরী একদিনে সম্ভব হয় নি। 
বহুদিন পরে এই সত্য প্রতিষ্ঠিত করতে তিনি সমর্থ হন। বরঞ্চ এক 
সময়ে তিনি এ নিয়ে এমন ঘা খেয়েছিলেন যে সব কিছু ভুল, সব 
কিছু ত্রটাপুর্ণ বলেও তীর মনে সন্দেহ জেগেছিল। ব্যাপারটা তা 
হ’লে আর একটু খুলে বলি। 

নিউটন যখন মাধ্যাকর্ষণ নিয়ে গবেষণা! সুরু করেন তখন, আগেই 
বলেছি, তার বয়স মাত্র ২২২৩ বছর। যে মহাসত্যের সন্ধান তিনি 
পেয়েছিলেন অঙ্ক কষে তিনি যখন ত প্রমাণ করতে গেলেন তখনই 
পড়ল বাঁধা । আগেই বলেছি, নিউটন এই প্রমাণের জন্য চন্দ্রের 
গতিবিধি নিয়ে পরীক্ষা করছিলেন। পৃথিবীর আকর্ষণই যদি চাঁদের 
ঘুরবার কারণ হয় তা হ'লে, তার হিসেবমত, চাদের প্রতি মিনিটে 
পৃথিবীর দিকে ১৬ ফুট করে ঝুঁকে পড়বার কথা । কিন্তু যতবারই অঙ্ক 
কষেন, দেখেন, কই, ১৬ ফুট তো নয়, ১৩ ফুটের মাত্র সামান্য একটু 
বেশী হচ্ছে! নিউটন ভাবলেন, নিশ্চয়ই তার আবিষ্কারের কোথাও 
কোনও গলদ আছে, সমস্ত ধারণাটাও তার ভুল হওয়া কিছু বিচিত্র নয়। 
সমস্ত কাঁগজপত্র সেইখানে চাপা দিয়ে তিনি তখনকার মত ও ব্যাপার 
নিয়ে মাথা ঘামানে| একেবারেই ছেড়ে দিলেন। এইভাবে বিজ্ঞানের 
এক মহাসত্য অনির্দিষ্ট ভাবে বাক্সের তলায় চাপ! পড়ে রইল- দীর্ঘ 
দিনের জন্য । 

এর প্রায় ১৬ বছর পরে, ১৬৮২ সালে, ফ্রান্সে পিকার্দ নামে 
একজন বিজ্ঞানী পৃথিবীর ব্যাস এবং পাঁরধি সম্বন্ধে একটা নতুন তথ্য 
পরিবেশন করলেন। পিকার্দ দেখালেন, পৃথিবীর ব্যাস আর. পরিধি 
সম্বন্ধে এ যাবৎ যে সব হিসেবপত্র করা হয়েছে তার মধ্যে কিছু কিছু 
ভুল-ত্রটা আছে। সেগুলি সংশোধন করলে দেখা যাবে পৃথিবীর 
ব্যাস আরও একটু বেশী হবে। খবরটা নিউটনের কানে যেতেই 
তার মাথায় চন্‌ করে উঠল। বহুদিনের চাপা-দিয়েররাখা মাধ্যা- 
কর্ষণের সেই হিসেবপত্রের কথা মনে পড়ল তার। উত্তেজনায় 
কাপতে কাপতে তিনি দ্রুতহস্তে বসে গেলেন আবার সেই কাগজপত্র 
আর কলম নিয়ে। দেখতে দেখতে তীর ভজ কুঞ্চিত হয়ে উঠল, সমস্ত 
শরীরে যেন শিহরণ খেলে গেল। নিভুল_ নির্ভুল! তার ধারণা 
নিভূলি! এই তো চাদ প্রতি মিনিটে ঠিক ১৬ ফুট করে ঝুঁকে 
পড়ছে পৃথিবীর দিকে ৷ অঙ্ক ঠিক ঠিক মিলে যাচ্ছে! 

মাধ্যাকর্ষণের মহারহস্ত নিভুলি ভাবে ধরা পড়ে গেল সেদিন 
নিউটনের কাছে। এই ভাবে লক্ষ কোটি মাইল দূরে বসে একটি 
ছোট্ট মানুষ গ্রহ-উপগ্রহের ঘরের কথা টেনে বার করে আন্ল।__ 
কি ভাবে তারা আকাশে রয়েছে, কেন তাঁরা এ ভাবে ঘুরছে ইত্যাদি । 
সেই সঙ্গে এও প্রমাণ করে দিল যে বিশ্বত্রহ্মাণ্ডের প্রতিটি পদার্থ 
বিরাট সূর্য থেকে আরম্ত ক'রে পৃথিবীর বুকের ছোট্ট একটি ধূলিকণা 
পর্যন্ত,__সবাই এক অলজ্ব্য মহানিয়মের সুত্রে বাঁধা। 

নিউটনের আর একটি উল্লেখযোগ্য আবিষ্কারের কথা এখানে 
বলা দরকার। নিউটনের আগে গ্যালিলিও দূরবীণ আবিষ্কার ক'রে 
গ্রহ-নক্ষত্র সম্বন্ধে মানুষের জ্ঞান হাজার গুণ বাড়িয়ে দিয়ে গিয়ে- 
ছিলেন। জ্যোতিবিজ্ঞান নিয়ে গবেষণা করতে গিয়ে নিউটন লক্ষ্য 
করলেন, পুরোনো! ধরণের দূরবীণে ঠিক মনের মত কাজ পাওয়া যায় 
না। দূরবীণের একটি লেন্সের ওপর দ্রষ্টব্য পদার্থের ছবি কেমন 
যেন৷ একটু ঝাপসা হয়ে যায়। এই ক্রটী দূর করা যায় কি ক'রে 

দূরবীণ তৈরীর ব্যাপারে আলোর প্রতিসরণ ব্যাপারটাকে কাজে না 
লাগিয়ে বদি আলোর প্রতিফলন ব্যাপারটাকে কাজে লাগানো যায় 
তা হ'লে হয়তো! এ ব্যাপারের একটা সুরাহা হতে পারে। 

ছেলেবেলা থেকেই কারিগরি কাজে নিউটন অত্যন্ত পটু । তার 
কাছে এ কাজ খুব কঠিন মনে হ’ল ন! । কয়েক দিনের মধ্যেই তিনি 
এ রকম নতুন ধরনের একটি ছোট দূরবীণ বানিয়ে ফেললেন। মাত্র 
ছ’ ইঞ্চি লম্বা, আর এক ইঞ্চি তার ব্যাস। ভিতরে ছোট্ট একটি 
আয়না বসানো। কিন্তু এই দূরবীণ দিয়েই দূরের জিনিসকে চল্লিশ 
গুণ বড় দেখাতে লাগল। বৃহস্পতির উপগ্রহগুলো পর্যন্ত স্পষ্ট ধরা! 
পড়ল এই দূরবীণে। 

কাঁজে সাফল্য লাভ করে নিউটন আরও একটি এ রকম দুরবীণ 
তৈরীর কাজে লেগে গেলেন । এবারেরটি আরও ভাল ক'রে এবং আরও 
নিখুঁত ক'রে তৈরী করা হ'ল। তখনকার দিনে অমন ভাল দূরবীণ 
পৃথিবীর আর কোথাও ছিল না। চারদিকে নিউটনের জয়জয়কার । 

নিউটনের নিজের হাতে তৈরী সেই দূরবীণটি আজও লগুনের 
রয়্যাল সোসাইটির লাইব্রেরী-ঘরে সাজান আছে। তোমরা যদি 
কখনও সেখানে যাও ওটি দেখে আসতে ভুল না। 

নিউটন নতুন ধরনের দূরবীণ আবিষ্কার করলেন,,কিন্ত সেই সুত্রে 
আরও একট! আবিষ্কার করে বসলেন যেটা নাকি তার মতে ঢের ঢের 
বড় আবিষ্কার । কারণ প্রথমটি হচ্ছে কেবল একটি যন্ত্র তৈরী, কিন্ত 
দ্বিতীয়টির মধ্যে রয়েছে নতুন তথ্য-_যা! থেকে নতুন সত্য প্রতিষ্ঠিত 
হতে পারে। এবং হ'লও তাই। রর | 

নিউটন দূরবীণ তৈরী করতে গিয়ে লক্ষ্য করলেন, দূরবীণের 
লেন্সের গাঁয়ে রামধন্ুর মত সাতটি রঙের এক সাত-রঙ! ছায়া পড়ছে। 
এই ব্যাপার নিয়ে তখন তার পরীক্ষা ও গবেষণা চলল। ফলে রং 
আর আলোর রহস্ত নিয়ে অনেক নতুন নতুন সত্য তিনি আবিষ্কার 
করে ফেললেন। 

এবারে আবার আমরা নিউটনের কেম্কিজের জীবনে ফিরে 
আসব | 

১৬৬৭ সালে প্রেগের উপদ্রব একটু কমে এল। স্কুল-কলেজ 
আবার খুলল ৷ কেন্বিজ বিশ্ববিদ্ভালয়েও আবার রীতিমত পড়াঁশোন! 
চলতে লাগল। নিউটনও উল্স্থর্প থেকে ফের চলে এলেন 
কেন্বিজে। 

নিউটন ছিলেন কেম্বি জের টিনিটি কলেজের ছাত্র । এই সময় 
সেখানে নতুন করে ৯ জন ফেলো নির্বাচন করা হচ্ছিল। নিউটনও 
একজন প্রার্থী ছিলেন। নির্বাচনে তাকে জুনিয়র ফেলোর পদে গ্রহণ 
করা হ'ল। ফলে, থাকবার আর কলেজে কাজকর্ম করবার ভারী 
সুযোগ-সুবিধা জুটে গেল তার। দেখতে দেখতে তিনি জুনিয়র 
থেকে সিনিয়র ফেলোর পদে উঠে গেলেন এবং তার পরেই এম্‌ এ. 
ডিগ্রী পেয়ে গেলেন। পণ্ডিত ব'লে দেখতে দেখতে তার নাম ছড়িয়ে 
পড়তে লাগল অঙ্কশান্ত্রের ওপর কয়েকটি মৌলিক প্রবন্ধও লিখে 
ফেললেন তিনি । 

১৬৬৯ সালে নিউটনের ভাগ্যদেবী আরও সদয় হলেন তার 
ওপর। এ বছর কেম্বিজ বিশ্ববিষ্ঠালয়ের সুবিখ্যাত লিউকেসিয়ান 
অধ্যাপকের পদ নতুন করে খালি হ'ল এবং সে পদে নিউটনই 
বহাল হলেন। এর আগে এঁ অধ্যাপকের পদটিতে ছিলেন ডক্টর 
ব্যারো। কেউ কেউ বলেন, ডক্টর ব্যারো এ পদটি স্বেচ্ছায় ছেড়ে 
দিয়েছিলেন_যাতে নিউটন এ পদ পান। নিউটনকে তিনি 
অসম্ভব স্নেহ করতেন। বলতেন, “এ পদের যোগ্য লোক আমি 
নই,__নিউটনেরই এ পদে বসা উচিত ৷” 

এ রকম মহান্ুভব শিক্ষক, ছাত্রের প্রতি এমন দরদী শিক্ষক 
সচরাচর দেখতে পাওয়া যায় না 

৪ 


৫০ মহাবিজ্ঞানী নিউটন 


লিউকেসিয়ান অধ্যাপক হওয়ার পর থেকে নান! দিক্‌ দিয়ে 
নিউটনের সুদিন এল। কলেজে তাকে অল্পক্ষণই কাঁজ করতে হ'ত। 
বক্তৃতা যা দিতে হ'ত তাও সম্পূর্ণ নিজের ইচ্ছেমত বিষয়ের ওপর। 
মাইনেও ছিল বেশ মোটা । নিউটন মনের আনন্দে তীর বিজ্ঞীন- 
সাধনায় আত্মনিয়োগ করলেন। লগুনের বিখ্যাত বিজ্ঞান-সভা। 
রয়্যাল সোসাইটি থেকে তাকে সদস্ত-তালিকাতুক্ত করে নেওয়া হ'ল। 
এটিও বিজ্ঞানীর পক্ষে খুব সম্মানিত পদ। 

এই সময়ে নিউটনের প্রতিভা নানা দিকে বিকাশ লাভ করে। 
আলো! আর রং নিয়ে তো আগে থেকেই তিনি গবেষণা করছিলেন, 
বিদ্যুৎ নিয়েও তিনি গবেষণা! সুরু করলেন। ঘষাঘষির ফলে যে 
বিছ্যুৎ-শক্তির স্থষ্টি হয়-_ ইংরেজীতে যাকে বলে “ফিক্শনাল্‌ 
ইলেকটি.সিটি_-তাই ছিল তার পরীক্ষার বিষয়। তোমরা লক্ষ্য করেছ 
কিন! জানি না, একটা! কাচের রড. বা! ডাণ্ডাকে যদি রেশমী বা পশমী 
কাপড় দিয়ে ঘষা যায় আর তার কাছে কিছু ছে'ড়া৷ কাগজের কুচি রাখা 
যায়, তাহ'লে এঁ কাগজের কুচিগুলে। আপনা! থেকে ছুটে এসে কাচের 
রডে গিয়ে পড়ে। চুম্বক লোহার সামনে লোহার গুঁড়ো রাখলে 
সে চুম্বক যেমন লোহার গুঁড়োগুলোকে আকর্ষণ করে এও অনেকটা! 
সেই রকম। তবে কাগজের কুচিগুলি বেশীক্ষণ কাঁচের রডের গায়ে 
আটকে থাকে না, অল্প পরেই আবার পড়ে যায়। নিউটনও এই- 
রকম পরীক্ষা করেছিলেন। তবে কাচের রড. নিয়ে নয়-_পুরু কাচের 
পাত (১২ ৮) নিয়ে। কিন্তু পরীক্ষা, করেই তিনি ক্ষান্ত হন নি। এর 
কারণও তিনি বার করেছিলেন । কারণট। আর কিছু না, কাচের পাতে 
রেশমী কাপড় ঘষার ফলে সেখানে ঘর্ষণজাত বিদ্যুৎ ( ফ্রিকৃশনাল 
ইলেক্টিসিটি ) তৈরী হয়। আর তারই ফলে ত! কাগজের কুচি- 
গুলিকে আকর্ষণ করে। কাচের গায়ে লাগার পর আবার সেই 
কাগজগুলি নীচে ঠিকরে পড়ে, বিজ্ঞানের ভাষায় যাকে বলে বিকর্ষণ। 
অর্থাৎ আকর্ষণের উণ্টে।। নিউটন এই পরীক্ষা থেকে বিদ্যুৎশক্তি 

সম্বন্ধে কতগুলি তত্ব বার করলেন। পদার্থের মধ্যে পরমাণুগুলি কি 
ভাবে পরস্পরের সঙ্গে যুক্ত থাকে সে সম্পর্কেও একটা আভাস 
দিলেন। রর 

কেমিস্টরি অর্থাৎ রসায়ন বিজ্ঞান নিয়েও তিনি কিছুটা কাজ 
করেছিলেন । তবে তা তেমন উল্লেখযোগ্য বলা চলে না । 

ক্যাল্কুলাসের আবিষ্কার সম্পর্কে নিউটনের সঙ্গে জার্মান্‌ বিজ্ঞানী 
লাইবনিৎসের নাম আগেই করেছি। এরা প্রায় সমবয়সী ছিলেন 
এবং ছু’ রাজ্যের হলেও পরস্পরের মধ্যে বন্ধুত্বও ছিল। কিন্তু গোল 
বাধল যখন লাইবনিৎস্‌ তার 'ক্যাল্কুলাস্‌* আবিষ্ষার-কাহিনী 
বিশ্বজগতের সামনে প্রকাশ করলেন। 

বল! বাহুল্য এত বড় একটা আবিষ্কার যে দেশের লোক করবেন 
পৃথিবীর পণ্ডিত-মহলে সে দেশের খাতির অনেক বেড়ে যাবে। 
নিউটন অবশ্য এর অনেক আগেই এঁ অঙ্ক আবিষ্কার করেছিলেন 
ফ্লাকৃসিয়ন্স্‌ নাম দিয়ে, কিন্তু সে কথা তো তিনি বাইরে কারও কাছে 
প্রকাশ করেন নি! শুধু নিজের কাজে ব্যবহার করেছিলেন মাত্র! 
লাইব্‌নিৎসের পক্ষে তা জানার কোন সম্ভাবনা ছিল না এবং বস্তুতঃ 
তিনি বোধ হয় তা জানতেনও না। তার মত প্রতিভাশালী পণ্ডিতের 
কাছে নিজের মাথা থেকে এ অঙ্ক বার করা এমন কিছু কঠিন বা 
অসম্ভব ব্যাপার নয়, এবং মনে হয় সত্যিই তিনি সম্পূর্ণ নিজের 
প্রতিভীয় ও-জিনিস আবিষ্কার করেন। কিন্তু এত বড় একটা 
আবিষ্কারের গৌরব জার্মানীতে চলে যাচ্ছে দেখে নিউটনের একদল 
ভক্ত মাথা ঠিক রাখতে পারল না। তারা বলে বেড়াতে লাগল-- 
লাইবনিৎস্‌ ও-জিনিস নিজে বার করেন নি, নিউটনের আবিষ্কারই. 
তিনি কোনও সুত্রে জেনে এখন নিজের নামে চালাচ্ছেন। এ অপবাদ 
লাইর্‌নিৎস্‌ মেনে নেবেন কেন? তিনিও দৃঢ়ভাবে এর প্রতিবাদ 
জানালেন। নিউটন অবশ্য লাইবনিংসের প্রতিভা স্বীকার করতেন, 
কিন্তু তবু এ ব্যাপারে যতটা জোরের সঙ্গে তার ভক্তদের তার বাধা 

দেওয়া উচিত ছিল তা তিনি দেন নি। ফলে পণ্ডিত-মহলে একটা! 
বিশ্রী মতবিরোধের স্থষ্টি হয়_যা নিউটনের পক্ষে খুব গৌরবের 
কথা নয়। 

এই রকম ব্যাপার আরও হয়েছিল। হুক্‌ নামে আর একজন 
বড় বিজ্ঞানী ছিলেন সে সময়ে ইংল্যাণ্ডে। তিনিও ছিলেন রয়্যাল 
সোসাইটির সদস্ত। কোন কোন আবিষ্কারের দাবী নিয়ে তার সঙ্গেও 
নিউটনের খুব বিরোধ দেখা দেয়। তবে এ ক্ষেত্রে, যতটা জানা 
যায়, হুক্‌ সাহেবেরই ছিল বেশী দোষ। নিউটনের অনেক আবিষ্কার 
তিনি নিজের বলে দাবী করেন। নিউটন অবশ্য তার সঙ্গে প্রত্যক্ষ 
ভাবেই তর্কযুদ্ধে নামেন__এবং দীর্ঘ দিন ধরে এ নিয়ে তর্কাতকি, 
বাক্বিতগ্ এবং মনোমালিন্য চলে । শেষ পর্যন্ত অবশ্য নিউটনেরই 
জর হয়েছিল এবং ন্যায়তঃ সেটা ঠিকই হয়েছিল । 

মাধ্যাকর্ষণ আবিষ্কারের পর আরও দু’ বছর পর্যন্ত নিউটন এ . 
ব্যাপার নিয়ে কোন উচ্চবাচ্য করেন নি। হয়তো এ আবিষ্কার 
আরও নিখুঁত করার কাজে ব্যস্ত ছিলেন তিনি। যাই হোক, 
অবশেষে তিনি তার আবিষ্ষার-কাহিনী লিপিবদ্ধ করলেন তীর 
“প্রিন্সিপিয়া নামে বিখ্যাত গ্রন্থে ৷ 

প্ৰিন্সিপিয়া লেখা হ'ল। এমন উচুদরের বই বিজ্ঞানের ইতিহাসে 
কমই লেখা হয়েছে। কিন্তু বই ছাপিয়ে বার করার কোন গরজই 
নেই নিউটনের। এমন কি রয়্যাল সোসাইটির মত বড় বিজ্ঞান- 
সভার সদস্য হয়েও তিনি সেখানে এ বই লেখা সম্বন্ধে কোন কথাই 
বললেন না, কাউকে জানালেন না পর্যন্ত! বই লিখে, বাক্সবন্দী 
করে, আবার তিনি অন্য কাজে মন দিলেন । কেন অমন করলেন তার 
অবশ্য একট! কারণ ছিল। এর ঠিক আগে তিনি আলো! আর রং 
সম্পর্কে তার গবেষণা নিয়ে একটি প্রবন্ধ লিখেছিলেন। প্রবন্ধটি 
নিয়ে রয়্যাল সোসাইটির সদস্ত-বৈজ্ঞানিকদের মধ্যে খুব আন্দোলন 
হয়। একদল যদিও তার মতে জায় দেন, কিন্তু অপর দল এর 

তীত্র সমালোচনা করেন। তারা নিউটনের ধারণাকে একদম ভুল 
এবং বাজে বলে নস্তাৎ করে দিতে চেষ্টা করেন। নিউটনও তাদের 
সঙ্গে তর্কাতকি সুরু করেন। এতে অন্য ফল যাই হোক, নিউটনের 
কয়েকজন শক্র স্থষ্টি হয়। প্রিন্সিপিয়া লেখার পরও সম্ভবতঃ এ 
রকম গণ্ডগোল হতে পারে আশঙ্কা ক'রে নিউটন: ওটার কথা আর 
তখন কাউকে বললেন না । 

কিন্তু ঘটনাচক্রে প্রিন্সিপিয়া এর পরেই বেরিয়ে গেল। এ জন্য 
প্রধান কৃতিত্ব অবশ্য নিউটনের অন্তরঙ্গ বন্ধু হালির। 

হযালিও মস্ত বড় বৈজ্ঞানিক ছিলেন। জ্যোতিথিজ্ঞানে তার দানও 
বড় কম নয়। তার ওপর তিনি ছিলেন নিউটনের পরম ভক্ত। 

জ্যোতিবিজ্ঞান নিয়ে কাজ করতে করতে এক জায়গায় এসে 
হালি ভীষণ ভাবে আটকে গেলেন। গ্রহের গতিপথ নিয়ে গবেষণা 
করছিলেন তিনি, কিন্তু একটা জায়গায় প্রমাণের অভাবে কাজ 
এগুচ্ছিল না। অথচ সে সময়ে ইংল্যাণ্ডে এমন কেউ ছিল না যে 
তার জমস্তার সমাধান ক'রে দিতে পারে। অবশেষে তিনি একদিন 
এসে নিউটনকে ধরলেন । 

সমস্ত দেখে নিউটন তে খুব খুশী । বললেন, “আরে, আমি যে 
এই নিয়ে দু'বছরের ওপর কাজ করেছি, আর এ তো আমি অঙ্ক 
কষেই বার করে ফেলেছি! তুমি যা ভেবেছ ঠিকই ভেবেছ। এই 
দেখ, আমি অঙ্ক কষে তোমায় দেখিয়ে দিচ্ছি ।” 

প্রিন্সিপিয়া খুলে মুহূর্তমধ্যে হ্যালির সমস্তার সমাধান করে 
দিলেন নিউটন। আর সেই সময় হ্যালিও দেখলেন নিউটনের 
প্রিন্সিপিয়ার পাগুলিপি। অবাক্‌ কাণ্ড! এ রকম বই কেউ লিখতে 
পারে? আবার যদি কেউ লেখেই, কেউ কি তা না ছাপিয়ে ফেলে 
রাখে? এ যে সোনার খনি! 

হালি বললেন, “আমি তোমার প্রিন্সিপিয়ার পাণ্ডুলিপি নিয়ে 
চললাম । এ বই ছেপে বার না কর! পর্যন্ত আমার স্বস্তি নেই ৷”? 

হালি প্রথমে চলে এলেন রয়্যাল সোসাইটিতে, সমিতির 
কর্তাদের অনুরোধ করলেন বইটা ছাপতে। তীর একটু ইতস্ততঃ 
করে প্রথমটা, রাজী হলেন, তারপরই আবার কি মনে ক'রে, টাকার 
বড় টানাটানি যাচ্ছে এই ওজুহাত দেখিয়ে, বইখানা৷ ফেরৎ দিলেন। 
রেগেমেগে হালি বললেন, «বেশ, আমিই ছাঁপব এ বই। নিজের 
পয়সা খরচ করে ছাপব॥ দরকার নেই তোমাদের দয়ার ৷”? 

তাই করলেন হ্যালি। নিজের টাকা দিয়েই নিউটনের 
বই ছাপলেন তিনি। যদিও তার আয় তখন ছিল সামান্যই ৷ 
নিউটনের প্রতি গভীর শ্রদ্ধা আর বিজ্ঞানের প্রতি গভীর দরদ-_এরই 
জন্য এটা সম্ভব হ'ল । 

কিন্তু হালি ঠকলেন না। বই বেরোনো মাত্র চারদিকে যেন 
একটা হৈচৈ পড়ে গেল। হু-হু করে কাটতে লাগল বই। হ্যালি 
যে টাকা ঢেলেছিলেন তার সবই ফেরৎ পেলেন অল্প দিনের মধ্যেই ৷ 
মাঝের থেকে কাণ্ড দেখে রয়্যাল সোসাইটিই বোকা! বনে গেল। 

এবার হুকের পালা। হুক্‌ বিজ্ঞানী হিসাবে অনেক ভাল ভাল 
কাজ করেছিলেন ঠিকই, আর লোকটিও ছিলেন পণ্ডিতই, তাই 
ব'লে নিউটনের প্রতিভা তিনি কোথায় পাবেন? তার ওপর 
লোকটিও তিনি তেমন স্থুবিধের ছিলেন না। কারণে অকারণে 
লোকের সঙ্গে ঝগড়া বাধাতে বাধত না তীর। প্রিন্সিপিয়৷ বার হতে না 
হতে হুক্‌ মহা গণ্ডগোল সুরু ক'রে দিলেন, বললেন) এর অনেকগুলি 
আবিষ্কার নাকি তিনিই আগে করেছিলেন, নিউটন সেগুলো 
" বেমালুম নিজের ব'লে চালিয়েছেন। এ অন্যায়_ অন্যায়, ভীষণ 
অন্ায়। প্রিন্সিপিয়ায় হুকেরও নাম দিতে হবে,_ তার খণ স্বীকার 
করতে হবে নিউটনকে । { 

বল! বাহুল্য কথাগুলি একেবারেই ঠিক নয়। হুক্‌ হয়তো ও 
সম্পর্কে কিছু কিছু কাজ করে থাকবেনও বা, কিন্তু তার কথা তিনি 
কখনও প্রকাশ করেন নি, লোকেও জানে না, নিউটন তো ন'নই। 

তা ছাড়া এ সব আবিষ্কার নিউটনের বহুদিনের বহু পরিশ্রমের ফল৷ 
যুগান্তকারী আবিষ্কার বলা যেতে পারে এগুলিকে। নিউটন তাই তীব্র 
প্রতিবাদ জানালেন হুকের এ দাবীর বিরুদ্ধে। হ্যালি প্রভৃতি বন্ধুরাও 
তার পক্ষ সমর্থন করলেন। ওদিকে হুক্‌ কিছুদিন খুব আশ্ষালন 
ক'রে তারপর চুপ করলেন। তার দিক্‌ থেকে দেখাবার মত যেমন 
প্রমাণও ছিল না, সমর্থকের সংখ্যাও তেমনি ছিল কম। যাই হোক্‌, 
ছুই বড় বৈজ্ঞানিকের মধ্যে এই রকম ঝগড়া আর পরস্পরবিরোধী 
দাবী জগতের বিদড্জনের সামনে ইংল্যাণ্ডের সুনাম নিশ্চয়ই 
বাড়ায় নি। 

প্ৰিন্সিপিয়া নিয়ে ইংল্যাণ্ডে যতটা তোলপাড় হ'ল ইয়োরোপের 
অন্যান্য দেশে প্রথম প্রথম সে রকমটা হয় নি। তার কারণ বোধ হয় 
লাইবনিংসের সঙ্গে নিউটনের ক্যাল্কুলাস্‌ আবিষ্কারের দাবী নিয়ে 
মতবিরোধ। অন্যান্য দেশের লোকেরা ও-ব্যাপারে লাইবনিৎসেরই 
পক্ষ নিয়েছিল, নিউটনকে তারা তাই: একটু খারাপ চোখেই হয়তো! 
দেখতো । “প্রিন্সিপিয়া'র মত বই পেয়েও তাই তাঁরা হয়তো! যাচাই 
না ক'রে লুফে নিতে রাজী হয় নি। পরে অবশ্য তারা সকলেই 
নিউটনের প্রতিভা স্বীকার করেছিল, এবং একবাক্যেই। 


৮৮ 


ইংল্যাণ্ডের গৃহযুদ্ধ তখন শেষ হয়েছে, দেশে ধীরে ধীরে 
‘অনেকটা! শান্তিও ফিরে এসেছে । এমন সময় ইংল্যাণ্ডের সিংহাসনে 
' বসলেন দ্বিতীয় জেমস্‌। এই সময় ইংল্যাণ্ডের বেশীর ভাগ অবস্থাপন্ন 
লোকই ছিলেন প্রোটেস্ট্যান্ট মতাবলম্বী, আর এ প্রোটেন্ট্যান্ট 
মতকেই সব ব্যাপারে প্রাধান্য দেওয়া হ'ত। কিন্তু দ্বিতীয় জেম্স্‌ 
ছিলেন রোম্যান ক্যাথলিক-_প্রোটেন্ট্যান্টদের যারা দু'চোখে দেখতে 
পারত না। ইংল্যাণ্ডের ইতিহাসে প্রোটেস্ট্যান্ট আর রোমান . 
" ক্যাথলিকদের এই ঝগড়ার কথা তোমরা নিশ্চয়ই পড়েছ? 

জেম্ন্‌ রাজা হয়ে সমস্ত ব্যাপারে ওলটপালট সুরু করে দিলেন। 
এমন কি দেশের শিক্ষা-প্রতিঠানগুলোর ওপরেও তিনি হামলা সুরু 
করলেন। যে সব জায়গায় প্রোটেস্ট্যাণ্ট মত মেনে চলা হ'ত 
সেগুলোর ওপর তার আক্রোশটা যেন একটু বেশী দেখা যেতে 
লাগল। কেন্বিজ বিশ্ববিগ্ভালয়ও এর হাত থেকে ছাড়া পেল না। 

কেম্বি জ বিশ্ববিষ্ভালয়ে তখন নিয়ম ছিল নতুন ছাত্রদের ভতি 
হবার সময়ে প্রোটেস্ট্যাণ্ট প্রথায় শপথ ক'রে ভর্তি হতে হবে। রাজা 
জেম্‌স্‌, বিশ্ববিদ্যালয়ের কর্তাদের জব্দ করার উদ্দেশ্য নিয়েই, একজন 
রোমান ক্যাথলিক ছাত্রকে কেম্বিজে পাঠিয়ে দিলেন। আর সেই 
সঙ্গে হুকুম দিলেন ওর বেলায় যেন প্রোটেস্ট্যাণ্ট প্রথায় শপথ নেবার 
ব্যবস্থা বাতিল করা হয়। 

হলেনই বা রাজা, কেন্বিজ বিশ্ববিগ্তালয়ও তো আর হেলাফেলার 
প্রতিষ্ঠান নয়! বিশ্ববিদ্যালয়ের কর্তারা স্থির করলেন_এ আদেশ 
অন্তায়। এ মাথা পেতে নেওয়া হবে না কিছুতেই । তারা এর তীত্র 
প্রতিবাদ ক'রে একটা প্রতিনিধি দল খাঁড়া করলেন। ঠিক হ’ল, এই 
দল গিয়ে শিক্ষা-বিভাগের সর্বোচ্চ পরিষদে তাদের ব্যক্তব্য পেশ 
করবেন। নিউটনকেও এই প্রতিনিধি দলে নেওয়া হ'ল। 

শিক্ষাপরিষদ্‌ সমস্ত আইন জেনেশুনেও রাজাকে খুশী করতে 
চাইল। বিশ্ববিগ্ভালয়ের উপাচার্যকে বরখাস্ত ক'রে দিল তারা। 
প্রতিনিধিরা ঘাবড়ে গেলেন। কিন্তু তাদের মনে বলসধগর করলেন 
বৈজ্ঞানিক নিউটন। বক্তা হিসেবে তিনি কিছুই ন'ন, কিন্তু ক্ষুরধার 
বুদ্ধিতে তিনি অসামান্য । তিনি বললেন, “খবরদার, কেউ মাথা 
হেট ক'রে যা বলে তা মেনে নেবে না। আইন আমাদের পক্ষে ৷ 


আমরা জিতবই ৷” 
নিউটনের কথায় আর সবাইও যেন সাহস পেলেন। অন্যায় 


আদেশ কিছুতেই মেনে নিলেন ন! তারা। : 

রাজার বিরুদ্ধে সমস্ত দলকে উস্কানো ! নিউটনের অনুষ্টে 
রাজরোষ কি অনর্থ বাঁধাত কে জানে, কিন্ত এই সময় ইংল্যাণ্ডে 
আবার একটা রাষ্ট্রবিপ্রব গোছের দেখা দিল, যার ফলে জেম্স্‌কে 
রাজ্য ছেড়ে পালিয়ে যেতে হ'ল; আর হল্যাণ্ড থেকে প্রিন্স 
উইলিয়াম অব. অরেগ্রকে এনে বসানো ‘হ’ল ইংল্যাণ্ডের রাজ- 
ফলে নিউটনের তো কোন বিপদ্‌ হ'লই না, উপরন্ত 
বৃটিশ পালণমেন্টের 


সিংহাসনে৷ 
তিনি বিশ্ববিদ্যালয়ের পক্ষ থেকে একেবারে 
জদস্ত হয়ে গেলেন। 

বৈজ্ঞানিক নিউটন শেষে হলেন কিনা রাজনীতিক ! 

রাজনীতিক হিসাবে নিউটন পাঁলমেন্টে এসে আর কি করবেন? 
সেটা তো আর সত্যি তার উপযুক্ত স্থান নয়! তবু খেয়ালের বশে 
এসে পড়লেন তিনি। এতে সুবিধার মধ্যে এই হ'ল যে কিছু পদস্থ 
লোকের সঙ্গে ঘনিষ্ঠতা হ'ল তার। 

আরও একটা সুবিধা হ'ল--যার জন্য বাকি জীবনটা নিউটন এক 
রকম নিরুদ্বেগেই কাটাতে পেরেছিলেন। অবস্ঠ আখথিক দিক্‌ 


দিয়েই কথাটা বলছি। 
. প্রথম যখন নিউটন পার্লামেন্টে টোকেন তখন তিনি ছিলেন 


বিরোধী দলে। পরে তাঁদের দলই পার্লমেন্টের কর্তৃত্ব দখল করে। 

যিনি ছিলেন দলের পাণ্ডা তিনি আবার নিউটনেরও ছিলেন পরম 
বন্ধু। নিউটনের আত্মিক অবস্থা তখন ভাল যাচ্ছিল না। একটা 
বড় গোছের সরকারী চাকরি পেলে যে তার খুব স্থৃবিধা হয় এ কথা 
তিনি কথাপ্রসঙ্গে বন্ধুকে জানানোয় বন্ধু তাকে লগ্ডনের টণকশালের 
বড়কর্তার (মাস্টার অব. দি মিট) পদে বহাল করিয়ে দিলেন। 


চাকরি পেলেন বটে কিন্তু বৈজ্ঞানিক সাধনা তখনও চলতে 
লাগল তার। তবে আগের মত নয়। বলতে কি, নিউটনের যা 
কিছু বড় বড় আবিষ্কার সবই প্রায় তার পঁয়তালিশ বছর বয়সের 
মধ্যে হয়ে গিয়েছিল। , এর পরে যে তিনি আর বিজ্ঞানের চর্চা 
করেন নি তা নয়, কিন্ত অমন যুগান্তকারী আবিষ্কার আর তিনি 
করতে পারেন নি। : | 

এর ওপর আবার দেখা দিল এক নতুন. জালা। নিউটনের বয়স 
তখন প্রায় পঞ্চাশ পূর্ণ হতে চলেছে। হঠাৎ তার মধ্যে কেমন একটা 
মানসিক দৌর্ধল্য দেখা দিল। সর্বদাই কেমন একটা বিমর্ষ ভাব! 
তবে কি এ মস্তি-বিকৃতির লক্ষণ? নিউটন কি শেষ পর্যন্ত পাগল 
হয়ে যাবেন? এত বড় একটা মাথা__তারও কি শেষ পর্যন্ত এই 
পরিণাম? 

শামুয়েল পেপিস্‌ নামে এক ভদ্রলোককে লেখা নিউটনের এই 
সময়কার একখানা চিঠি দেখলে সত্যিই এ সব কথা মনে হয়। 
অত্যন্ত অসংলগ্ন তার ভাষা, তেমনি অসংলগ্ন তার বিবয়বস্ত । কোন 
সু মস্তিষ্কের লোক কখনও অমন চিঠি লিখতে পারে না। 

কিন্তু এমনটা হবার কারণ কি? শোনা যায় তার একটা পোষা! 
রুরু এর জন্য অনেকটা দায়ী। নিউটন এই কুকুরটিকে খুব ভাল- . 
বাসতেন। আদর করে ডাকতেন-__ডায়মণ্ড। ৫ 

কিন্তু এই ডায়মণ্ডই একদিন বিভ্রাট বাধাল। 

একদিন রাত্রে নিউটন টেবিলের ধারে ব'সে কাজ করছিলেন । 
টেবিলের ওপর ছিল স্তুপাকার কাগজ। তার বহুদিনের বহু 
গবেষণার ফলাফল লেখা! ছিল এ সব কাগজে । মোটা মোটা অঙ্কে 
ভরা ছিল ওর অনেক পাতা । একটা মোমবাতি জ্বলছিল টেবিলের 
ওপর, আর পায়ের কাছে কুণ্ডলী পাকিয়ে শুয়ে ছিল আদরের কুকুর 
ডায়মণ্ড। 

হঠাৎ কি একটা কাজে নিউটন উঠে পাশের ঘরে চলে গেলেন । 
আর যেই নিউটন দরজা পার হয়েছেন, ডায়মণ্ড এক লাফে তার 
টেবিলে গিয়ে হাজির । টেবিলে সে কি দেখেছিল কে জানে, কিন্ত 
এতেই হ’ল কাল। ভায়মণ্ডের লেজের ধাক্কা লেগে জ্বলন্ত 
মোমবাতিটা, উল্টে গেল, আর পড়বি তে! পড় সেই কাগজগুলির 


ওপরে। 


নিউটন তখনই ছুটে এলেন, কিন্তু ততক্ষণে যা হবার তা হয়ে গেছে 
কাগজ পোড়ার উগ্র গন্ধে নিউটন তখনই ছুটে এলেন, কিন্ত 
ততক্ষণে যা হবার তা হয়ে গেছে। মোমবাতির আগুনে তীর কুড়ি 

বছরের সঞ্চিত যাবতীয় গবেষণার ফল পুড়ে একবারে ছাই হয়ে 
গেছে। হাজার মাথা খুঁড়লেও আর তা ফিরে পাবার কোন উপায় 
নেই। 

বিমূঢ়ের মত দাড়িয়ে রইলেন নিউটন। কার ওপর রাগ 
করবেন? এ মুক প্রাণী? ও কেমন করে বুঝবে কী অঘটনই না 
ও ঘটিয়েছে! নিউটন কুকুরটিকে একবারও মারতে উঠলেন না। 
একটা কথাও তার মুখ দিয়ে বেরোল না। কিন্তু এই আঘাত সহা 
করা তার পক্ষে যে কত কঠিন ব্যাপার তা৷ কয়েকদিন পর থেকেই 
টের পাওয়া যেতে লাগল। ধীরে ধীরে নিউটনের মধ্যে মানসিক 
পরিবর্তন দেখা দিতে লাগল--এবং তাই ক্রমে তাকে টেনে নিয়ে 
চল্ল ভয়াবহ সংকটের মধ্যে। কি ছিল এ কাগজগুলির মধ্যে কে 
বলবে? হয়তো আরও বড় কোন আবি্ষার-_মাধ্যাকর্ষণের চেয়েও 
বড় কোন আবিষ্কার,_যা প্রকাশ পেলে পৃথিবীর চেহারা একেবারে 
বদলে দিতে পারত-__তাই সংগৃহীত ছিল এ কাগজে! নিউটন 
সে কথা কোন দিন কাউকে বলেন নি। 

যাই হোক, বন্ধুবান্ধবদের চেষ্টায় উপযুক্ত চিকিৎসার পর 
ধীরে ধীরে নিউটন সেরে উঠলেন। মস্তিক্ষ আবার সুস্থ হ’ল, 
স্বাভাবিক হ'ল। ডাক্তাররা বললেন__নেহাংই একটা সাময়িক 
ব্যাধি। হঠাৎ একটা দারুণ মানসিক আঘাতেই হয়তো এ রকম 
হয়েছিল। 

এ ব্যাপারটা ঘটেছিল নিউটনের টাকশালে* যোগ 
দেবার আগেই । 

মস্তিক যে স্বাভাবিক হয়ে গিয়েছিল তার কয়েকটা 
প্রমাণও আছে। 

এর বছর পাঁচেক পরে হঠাৎ একদিন রয়্যাল সোসাইটির 
মুখপত্রে এক ঘোষণা বেরোল। ঘোষণা আর কিছু নয়_খুব কঠিন 
দু'টি অঙ্কের প্রশ্ন। ঘোষণা! করেছেন বার্নলি নামে একজন 


মহাবিজ্ঞানী নিউটন ৬১ 


বিজ্ঞানী। পৃথিবীর বৈজ্ঞানিক সমাজকে উদ্দেশ করে চ্যালেঞ্জ 
করেছেন বার্নলি। কেউ পার তো এর সমাধান কর। 

ঘোষণাটা নিউটনেরও চোখে পড়ল। নিজের নাম গোপন 
ক'রে পরদিনই তিনি ওর দু'টি সমাধান পাঠিয়ে দিলেন রয়্যাল 
সোসাইটিতে। নির্ভুল সমাধান। নাম দেওয়া না থাকলেও কে 
পাঠিয়েছে বুঝতে কষ্ট হ'ল না কারও। এত তাড়াতাড়ি 
এত ছুরহ প্রশ্নের জবাব আর কে দিতে পারে এক নিউটন 
ছাড়া? 

ঠিক এই রকম আর একটি কঠিন প্রশ্নের সমাধান চেয়ে পাঠিয়ে- 
ছিলেন জার্মানীর বিখ্যাত পণ্ডিত লাইবনিৎস্‌ ইংল্যাণ্ডের বিজ্ঞানীদের 
কাছে। নিউটন তখন টাকশালের বড়কর্তী। সারাদিন কাজের 
পরে সন্ধ্যাবেল! বাড়ী ফিরেছেন, এসেই শুনলেন প্রশ্নটির কথা__ 
স্বয়ং লাইবনিৎস্‌ যার প্রশ্নকর্তী। তখনই মনের মধ্যে তোলাপাড়া 
করতে লাগলেন তিনি প্রশ্নটা নিয়ে। রাত্রে শুতে যাবার 
আগেই কাগজে তার নির্ভুল সমাধানটা টুকে রাখলেন 
নিউটন.| 

এ সব নিশ্চয়ই অসুস্থ মস্তিক্ষের পরিচায়ক নয়। 

এর পর নিউটনের ভাগ্যে পর পর আরও কয়েকটি সম্মান লাভ 
ঘটে। ১৬৯৯ সালে ফরাসী বিজ্ঞান একাডেমীর সদস্য হন তিনি-_ 
বিদেশী বৈজ্ঞানিকদের পক্ষে যা পরম সম্মানের। ১৭০১ সালে 
লণ্ডনের রয়্যাল সোসাইটি তাকে সভাপতির পদে নিৰ্বাচিত করে| 
সেই দিন থেকে জীবনের শেষ দিন পর্যন্ত, দীর্ঘ পঁচিশ বছর" 
তিনি বিজ্ঞানীর পরম আকাংজ্কিত এই সম্মানের পদে প্রতিষ্ঠিত 
ছিলেন। 

সম্মীনলাভের সঙ্গে তার উল্টোটাও যে হয় নি এমন নয়। এর 
বছর ছুই পরে আবার তিনি কেদ্বিজ থেকে পাঁলণমেন্টের অদস্ত 
পদপ্রার্থী হয়ে দীড়ীলেন। কেন যে দাড়ালেন, কি উদ্দেশ্যে যে 

দাড়ালেন বল! কঠিন। অর্থ, প্রতিপত্তি বা সম্মান তিনি তখন 
এমনিতেই প্রচুর পেয়েছেন, পালমেন্টের সদস্তের সম্মান যে তার 
চেয়ে কিছু বেশী এমন নয়। তা ছাড়া ও পদে তিনি আগেও এক 
সময়ে ছিলেন। রাজনীতিতে ঢুকে একটা নতুন কিছু করার অভিলাষ 
ছিল তার এমন কথাও কেউ মনে করে না, কারণ এর আগেও 
পালামেন্টে গিয়ে এই ধুরন্ধর বৈজ্ঞানিককে কেউ মুখ খুলতে দেখে 
নি। তবে কিসের লোভে এই প্রচেষ্টা? ফল যা হবার তাই 
হ'ল। নিউটন নির্বাচনে হেরে গেলেন। রাজনীতিক হবার নেশাও 
সেই সঙ্গে তার ছুটে গেল। 

রয়্যাল সোসাইটির সভাপতি হলেও সেখানেও নিউটন খুব 
আরামে ছিলেন না। সে আমলে রয়্যাল সোসাইটির সদস্তেরাও 
বিজ্ঞানৃচর্চার সঙ্গে দলাদলির চর্চা করতেন প্রচুর। নিউটনও তার 
মধ্যে জড়িয়ে পড়েন, যার ফলে অনেক বড় বড় মনীষীর বন্ধুত্ব 
লাভের স্থুযোগ পেয়েও তাকে হয়ে পড়তে হয় তাদের শক্র। যে 
মূল্যবান্‌ সময় বিজ্ঞানের সাধনায় একনিষ্ঠ হয়ে দিতে পারলে তিনি - 
পৃথিবীকে হয়তো আরও কত কিছু দিয়ে যেতে পারতেন, 
এই ভাবে তা অত্যন্ত বাজে কাজে তাকে নিয়োগ করতে 
হয়। বিজ্ঞানের দিক্‌ দিয়ে এটা একটা মস্ত আফশোষের কথা 
বৈকি! 

শেষের দিকে নিউটন ধর্মগ্রন্থ আর দর্শন নিয়ে লিখতে সুরু 
করেন। বৈজ্ঞানিক হলেও কোন কালেই তিনি নাস্তিক ছিলেন না। 
ঈশ্বরের প্রতি তার বরাবরই গভীর আস্থা ছিল। তিনি যখন 
মাধ্যাকর্ষণ-তত্ব আবিষ্কার করেন এবং আকাশের গ্রহ-উপগ্রহ-_সারা 
বিশ্ব-ত্ৰহ্মাণ্ড কি ভাবে চলছে তারই তত্ব প্রচার করেন তখন একদল 
অল্পশিক্ষিত লোক এই ব'লে আন্দোলন চালাবার চেষ্টা করে যে 
নিউটন ঈশ্বরের মহিমা, নষ্ট করবার মতলবে আছেন। নিউটন 
তাদের বোঝাবার চেষ্টা করেন যে প্রকৃতির রহস্ত উদঘাটন ক'রে 

তিনি ঈশ্বরের মহিমা নষ্ট করছেন না! মোটেই, বরঞ্চ ওর 
দ্বারা স্থষ্টিকর্তার মহিম! আরও বেশী ক'রে প্রচার করছেন 
. তিনি। এমন অদ্ভুত নিয়ম-শৃঙ্খলা যার রাজ্যে তার মহিমার কি 
তুলনা হয়? 

নিউটনের ধর্ম আর দর্শনের বইগুলি কিন্তু তাই ব'লে তেমন 
উচ্চাঙ্গের হয় নি। বরঞ্চ, মনে হয়, তিনি এ সব নিয়ে সময় নষ্ট 
না কারে নিজের নির্দিষ্ট বিষয় নিয়ে থাকলেই ভাল করতেন। তার 
বৈজ্ঞানিক দানের তুলনায় এ সব দার্শনিক জাহিত্যের দাম 
কিছুই .নয় ৷ : 

বৈজ্ঞানিক নিউটন সম্বন্ধে মোটামুটি একটা আভাস দেওয়া 
গেল, এবারে মান্ুব নিউটন সম্বন্ধে একটু বললে তোমাদের বোধ হয় 
ভালই লাগবে । 

নিউটন লোকটি ছিলেন অত্যন্ত সাদাসিধে । লম্বায় মাঝামাঝি 
আকারের, একটু মোটাসোটাই বলা যেতে পারে। মাথা ভতি 
একরাশ চুল। যদিও তখনকার দিনে পরছুল! পরার ফ্যাশনটা 
ওদেশে খুব বেশী ছিল, এবং নিউটনও তা পরতেন, তবুও তার 
নিজের মাথার চুলও একটা দেখবার জিনিস ছিল। পরিণত বয়সে 
এই চুল হয়ে দাড়ায় তুবারশুভ্র। তখন সত্যি তাকে জ্ঞানবৃদ্ধ 
তপস্বীর মত দেখাত। 

লেখাপড়ায়, অঙ্কে, বিজ্ঞানে ক্ষুরধার বুদ্ধি,,যে কোন জটিল 
অঙ্ক মুহুর্তের মধ্যে ক'ষে দেন, অথচ সাংসারিক জীবনে অত্যন্ত 
অন্যমনস্ক। পোশাক-আশাকে কোনও পারিপাট্য নেই। পায়ের 
মোজা, প্রায়ই দেখা যেত, গোড়ালির কাছে গিয়ে জড় হয়েছে। 
জামায়, প্যান্টে বোতাম লাগাতেই হয়তো ভুলে গেছেন। কখন 
কোথায় কি ধরনের পোশাক পরে যেতে হয়--কিসে সামাজিক 
ভদ্রতা রক্ষা হয় সে বিষয়ে একেবারেই উদাসীন। ছেলেবেলা 
থেকেই এই রকম! 

নিউটনের এই সব অন্যমনস্কতা নিয়ে অনেক গল্প প্রচলিত আছে 
কোন্টা, সত্যি কোন্ট! বানানো বলা মুশকিল। বড়লোকদের 
সকলের সন্বন্ধেই এ রকম গল্প কিছু-কিছু রটে। তবে নিউটনের 
হালচালের কথা পড়লে মনে হয় এর সবগুলোই সত্যি হওয়া কিছু 
বিচিত্র নয়। কয়েকটা গল্প বলি শোন ঃ 

একবার, নিউটনের বয়স তখন বেখী নয়। গ্র্যান্টহাম সহরের 
কাছেই ছিল একট! পাহাড়-_স্পিটুলগেট পাহাড়। এই পাহাড়ের 

কথা আগেও বলেছি__যার তলায়, ঝোপের আড়ালে ব’সে, হাট- 
পালানো বালক নিউটন নানা রকম বই পড়তেন লুকিয়ে লুকিয়ে। 
নিউটন ঘোড়! নিয়ে পার হচ্ছিলেন পাহাড়টা। তখনকার দিনে তো 
ঘোড়াই ছিল চলাফেরার প্রধান অবলম্বন। 

এব্ড্রোখেবডো পাহাড়ের ওপর ঘোড়ায় চড়ে চলা কষ্টকর, তাই 
নিউটন ঘোড়া থেকে নেমে ঘোড়ার লাগামটা ধ'রে হেঁটেই চলতে 
লাগলেন। ঘোড়াটা পেছন পেছন আসতে লাগল, লাগামটা নি 
নিউটনের হাতে। 

পাহাড় পার হয়ে সমতল পথে নেমে এলেন নিউটন। তখনও 
ঘোড়ার লাগাম তার হাতে। ভাবলেন, এইবার ঘোড়ার পিঠে চড়া 
যেতে পারে। কিন্তু চড়তে গিয়েই__ও মা, কোথায় ঘোড়া! নিউটন 
দেখেন তার হাতে শুধু লাগামটাই রয়েছে, ঘোড়া লাগাম থেকে 
বেরিয়ে কখন পালিয়ে গেছে নিউটন তা টেরও পান নি। অতখানি 
পথ তিনি শুধু লাগাম ধ'রে ধরেই এসেছেন। নিজের ভাবনায় 
এতই তন্য়--এতই অন্যমনস্ক ছিলেন তিনি! 

এই রকম আর একটা গল্প আছে। 

নিউটন তার এক বন্ধুকে নেমন্তন্ন করেছেন ডিনার খাওয়ার জন্য । 
কিন্তু এ পর্যন্ত । তারপর একদম ভুলে গেছেন সে কথা । ডিনারের 
সময়ে বন্ধু গিয়ে দেখেন নিউটন বাড়ী নেই, কোথায় বেরিয়ে গেছেন 
কেউ জানে না। টেবিলের ওপর তার, অর্থাৎ নিউটনের, একার 
মত খাবার ঢাকা দেওয়া রয়েছে। 

বন্ধুআর কি করেন, অনেকক্ষণ অপেক্ষা ক'রে ক'রেও যখন 
নিউটন ফিরলেন না তখন উঠে নিউটনের জন্য ঢাকা-দেওয়া 
খাবারটা নিয়েই খেয়ে ফেললেন। বাড়ীতে বলা আছে যে আজ 
তিনি এখানেই খাবেন, তাই সেখানে খাবার . বন্দোবস্ত নিশ্চয়ই 
নেই। তা ছাড়া খিদেটাও বেশ পেয়েছিল। 

পরিপাটী করে খাওয়ার পর বন্ধুর মাথায় একট! খেয়াল এল-_ 

এবারে একটু মজা করা যাক্‌। ভুক্তাবশিষ্ট মাংসের হাড়-টাড়গুলো 
ফের প্লেটে সাঁজিয়ে তিনি সেটা আবার তেমনি ঢাকা দিয়ে রেখে 
দিলেন টেবিলের ওপর । 

একটু পরেই নিউটন বাড়ী ফিরলেন। বন্ধুকে দেখে ভারী 
খুলী। কিন্তু তাকে যে নেমন্তন্ন করে আনা হয়েছে সে কথা আর 
মনে নেই। গল্প করতে করতে বললেন, “দাড়াও, খাওয়াটা শেষ 

করে নেই আঁগে। এতক্ষণে বোধ হয় সব জুড়িয়ে গেল ।” 

বন্ধু গম্ভীর হয়ে বসে রইলেন। ওদিকে নিউটন ঢাকনা খুলে 
দেখেন খাবার তো নেই--সব এঁটো হাড়গোড়ের টুকরো! লড্জিত 
হয়ে উঠে পড়লেন তিনি ; বন্ধুর দিকে চেয়ে বললেন, “দেখেছ কাণ্ড ! 

ট্যাগ না 


খেয়েছি, অথচ একদম তা ভুলে গেছি 


স্মরণশক্তি আমার দিন দিন কেমন কমে যাচ্ছে! খেয়েছি, অথচ 
একদম তা ভুলে গেছি!” 

নিউটন ভাবলেন, তিনিই হয়তো কখন অন্যমনস্ক ভাবে ও-খাবার 
খেয়েছেন। আর কেউ যে তীর সঙ্গে ও-রকম রসিকতা করতে পারে 
তা তিনি কল্পনাও করতে পারেন নি। 

খাওয়াদাওয়া নিয়ে এই রকম গোলমাল তার প্রায়ই হ'ত। 
খাওয়ার কথা প্রায়ই মনে থাকত নাঁ। অন্য কেউ এসে ডাকাডাকি 
করলে তখন খেয়াল হ'ত, তাই তো, খাওয়া হয় নি তো! 

এই রকম অপরের বাড়ী নেমন্তন্ন থাকলেও মনে না করিয়ে দিলে 
তিনি প্রায়ই তা ভুলে যেতেন। তা ছাড়া বাইরে খেতে গেলে যে 
তার জন্য কেতাদস্তর পোশাক পরে যেতে হয়__ডিনার-স্থ্যুট ন! 
প’রে যাওয়াটা যে ‘এটিকেট’-বিরুদ্ধ .সে কথাও তীর প্রায়ই মনে 
থাকত না। 

নিউটনের সেই কুকুরছানার গল্প কে না জানে ? ডায়মণ্ড কুকুরের 
কথা বলছি না, তার আর একটি পোষা কুকুর ছিল-_-তার কথা 
বলছি। কুকুরটিকে রাখবার জন্য নিউটন একটা কাঠের বাক্স তৈরী 
করেছিলেন। বাক্সে ঢুকবার জন্য তার গায়ে একটা বড় গর্ত ক'রে 
দেওয়া, হয়েছিল। কুকুরটা সেই পথে বাক্সের ভিতর যাওয়া-আসা 
করত। কিছুদিন পরে সেই কুকুরটির গোটা ছুই বাচ্চা হ'ল। 
নিউটনের তখন মনে হ'ল, তাই তো, বাচ্চা দু'টো বাক্সে ঢুকবে কি 
কারে? তিনি বাক্সের গায়ে আর একটা ছোট ছে'দা করে দিলেন__ 
যাতে তার ভিতর দিয়ে বাচ্চা ছু'টোও যেতে আসতে পারে। শুনতে 
ভারী আশ্চর্য লাগে, না? যে লোক বিশ্বত্রক্মাণ্ডের এত অজান। 
রহস্ত মানবসমাজের সামনে তুলে ধরতে পেরেছেন__-এত অসম্ভব যীর 
বৃদ্ধি ভার এটা। খেয়াল হয় নি যে বড় গরভটা দিয়ে বাচচা 
কুকুরগুলোও তো অনায়াসে যাতায়াত করতে পারবে,_তাদের 
জন্য আলাদা গর্তের কোনই প্রয়োজন নেই! আসলে এ হচ্ছে 
অন্যমনস্কত। ৷ অনেক বড় বড় বিষয় নিয়ে ধাদের ভাবতে হয়, তুচ্ছ 
ছোটখাট বিষয়ে তারা অনেক সময় এই রকম হাস্যকর ব্যাপার 

বাধিয়ে তোলেন । আমাদের দেশের মহাপণ্ডিত দার্শনিক ডক্টর 
ব্রজেন্্নাথ শীল সন্বন্ধেও এই ধরনের মজার মজার কত গল্প 
আছে। 

নিউটন ছিলেন খুব স্বল্পভাষী পুরুষ। কথা! খুব কম বলতেন, 
হৈ-হুল্লোড তো একদমই পছন্দ করতেন না। অথচ এমন লোকও 
বৃটিশ পালণমেন্টের জদস্ হয়েছিলেন__যেখানে বক্তৃতা দেওয়াটাই 
হচ্ছে সব চেয়ে বড় এবং হয়তো আসল কাজ ! 

পালরমেন্টে গিয়ে নিউটন কি তা হ’লে বদলে গিয়েছিলেন? 
না, মোটেই না। তিনি হয়তো! শুধু সভার কাণ্ডকারখান| দেখতেন, 
শুনতেন আর দল ভারী করতেন। পালমেন্টে গিয়ে কোন দিন 
তিনি মুখ খোলেন নি। লোকে ঠাট্টা করে বলত,_না, একদিন 
নিউটন মুখ খুলেছিলেন; দরওয়ানকে ডেকে নাকি একদিন, 
বলেছিলেন, “ওহে, জানালাটা৷ একটু ভাল করে খুলে দাও। ঘরে 
আলো! আস্মুক।” 

তবে কলেজে নিউটনকে অবশ্যই বক্তৃতা দিতে হ'ত। কারণ 
তিনি ছিলেন অধ্যাপক-_বিখ্যাত লিউকেসিয়ান অধ্যাপক কিন্তু 
সে তো! তার নিজের বিষয় নিয়ে বক্তৃতা! এই রকম, পঁচিশ বছর 
ধারে রয়্যাল সোসাইটির সভাপতি পদে প্রতিষ্ঠিত থেকেও কি তাকে 
কোন দিন বক্তৃতা দিতে হয় নি? --সভাপতির ভাষণ দিতে হয় 
নি? নিশ্চয়ই হয়েছে। তবে সেখানেও এ এক কথা। বক্তৃতার 
বিষয়বস্তু ছিল তার নিতান্ত আপনার জিনিস। তার অতি প্রিয় 
বিজ্ঞান। সেখানে তার মুখ হয়তো, আপনিই খুলে যেত। 

নিউটনের হাসিঠাট্া নিয়েও অনেক গল্প আছে। তিনি নাকি 
কদাচিৎ হাসতেন।  অট্টহাস্ত--বাকে বলে প্রাণ খুলে হাসা--তা 
নাকি তার জীবনে তেমন ঘটে নি! এ সম্পর্কেও লোকে ঠাটা 
ক'রে একটা গল্প রটিয়েছিল। গল্পটা হচ্ছে এই £ নিউটন তার 
এক বন্ধুকে একখানা বই পড়তে দেন।. বলেন, “খুর চমৎকার বই, 

প'ড়ে দেখ, তোমার খুব ভাল লাগবে ।” বইখানা ছিল ইউক্লিডের 
একখানা জ্যামিতি। 

বন্ধু বই নিয়ে গেলেন বটে, কিন্তু দু'দিন বাদেই তা ফেরৎ দিয়ে 
গেলেন। নিউটন জিজ্ঞাসা করলেন, “কি হে, কেমন লাগল বইটা?” 

বন্ধু জানালেন, বইটা তার ভাল লাগে নি। 

“বল কি হে! ইউক্লিডের জ্যামিতি ভাল লাগে নি?” অটহান্যে 
ঘর কীপিয়ে তুললেন নিউটন। এর চেয়ে অবিশ্বাস্ত কথা আর 
কি হতে পারে? সত্যি, এ একটা হাসির কথাই বটে। শুধু 
সেইদিনই নাকি প্রাণ খুলে হেসেছিলেন নিউটন,_যাকে বলে 
সত্যিকার অট্টহাসি ৷ 

এমন যে কাঠখোট্রা লোক, তার পক্ষে বিয়ে করা কি রকম কঠিন 
ব্যাপার তা আন্দাজ করা শক্ত নয়। বিশেষ ক'রে ইংল্যাণ্ডের মত 
দেশে, যেখানে বাপ-মা বিয়ে ঠিক করেন না,_বর-কনে নিজেরা 
পরস্পরকে বেছে নিয়ে বিয়ে করে এবং বিয়ের প্রস্তাবটা প্রায় সব 
ক্ষেত্রেই উত্থাপন করতে হয় বরকে। 

নিউটন যখন গ্র্যান্টহামে মিঃ ক্রার্কের বাসায় থেকে পড়াশোনা 
করতেন তখন মিঃ ক্লার্কের স্ত্রীর আগের পক্ষের মেয়ে মিস্‌ স্টোরি 
ছিলেন তার খেলার সাহী। দু'জনের মধ্যে তখন খুব ভাব হয়েছিল 
এবং শোনা যায় বড় হয়ে নিউটন তাকেই বিয়ে করবেন এই রকম 
একটা আভাসও দিয়েছিলেন। কিন্তু বড় হয়ে নাকি সে প্রস্তাব 
করার সময় আর তার হয়ে ওঠে নি! 

এমনি ধারা তার এক মামাতো বোনের সঙ্গেও তার বিয়ে হবার 
সম্ভাবনা দেখা দিয়েছিল । নিউটনের বয়স তখন বছর তেইশ হবে। 
একদিন ছু'জনে মিলে ব’সে গল্প করছেন। ্বল্লভাষী নিউটন অনর্গল 
ব’কে চলেছেন। শুনতে একটু অবাক্‌ লাগে, কিন্তু অবাক্‌ হবার কিছু 
নেই; কারণ নিউটনের বক্তব্য ছিল একটা জটিল বিজ্ঞান-বিষয়ক 
সমস্ত৷ নিয়ে। ওঁ সম্পর্কে তার নিজের কি মত তাই হয়তো 

বোঝাচ্ছিলেন' নিউটন মেয়েটিকে । মেয়েটি খুব মন দিয়ে শুনছিল, 
অর্থাৎ শোনার ভান করছিল। কেন-না কোন অল্ল-বয়সী মেয়ে কেন, 
কোন প্রবীণ পণ্ডিত ব্যক্তিও ও-বিষয়ে কতটুকু বুঝতে পারতেন 
অন্দেহ। মেয়েটি হয়তো ভাবছিল--এইবার হয়তো! নিউটন তার 
কাছে বিয়ের প্রস্তাব করবেন। এইবার-_-এইবার--॥ কিন্ত 
ধৈর্ষেরও তো একট! সীমা আছে! 

কু-লোকে বলে, নিউটন যদিও বিয়ের প্রস্তাব করবার মতলব 
নিয়েই মেয়েটির সঙ্গে গল্প করতে বসেছিলেন, কিন্তু, গল্পের বিষয়- 
বস্তু তার মনের মত হয়ে যাওয়ায়, তাতে এতই তন্ময় হয়ে যান 
যে শেষ পর্যন্ত বিয়ের প্রস্তাব করতেই ভুলে গিয়েছিলেন । 

এ হেন লোকের কি কখনও বিয়ে হয়, না কি কোনও মেয়ে তাকে 
বিয়ে করতে চায়? , 

নিউটন তাই আজীবন বিয়ে না ক'রেই কাটিয়ে দেন। 


৯০ 


বয়সের সঙ্গে সঙ্গে নিউটনের স্বাস্থ্য ক্রমেই ভেঙ্গে আসছিল । 
তার বয়ন যখন আশী তখন তার পাথুরে রোগ দেখা দিল। অত্যন্ত 
যন্ত্রণাদায়ক এই রোগ । সারাজীবন তিনি বিয়ে করেন নি, বৃদ্ধ বয়সে 
তাকে দেখাশোনার ভার নিলেন তার ভাইবি। এই ভাইবিটিকে তিনি 
খুব ভালবাসতেন। তীর স্বামীও নিউটনের বিশেষ অনুগত ছিলেন। 

শুধু পাথুরে রোগই নয়, সেই সঙ্গে নিঃশ্বাসের কষ্টও ছিল। ফুস- 
ফু্সে কেমন একটা জালা! কিছুই ভাল লাগে না। তার ওপর 
আবার সুরু হ'ল বাতের আক্রমণ-_গাউট। আরও ভেঙ্গে পড়লেন 
নিউটন । 

সহরের ধুলো৷ আর ধোয়া স্বাস্থ্যের পক্ষে অনুকূল নয় বিবেচনা 
ক'রে তাকে কাছাকাছি এক গ্রামে রাখবার ব্যবস্থা করা হ'ল। কিন্তু 
নিউটন কি গ্রামে থাকবার লোক? একটু সুস্থ হ’লেই লণ্ডনে চলে 
আসেন । বলেন, “আমি গ্রামে গিয়ে বসে থাকলে রয়্যাল সোসাইটির 
কাজ দেখাশোনা করবে কে?” 

এই রয়্যাল সোসাইটিই শেষে তার কাল হ'ল। ১৭২৭ খুষ্টাবের 
২৮শে ফ্রেব্রুয়ারী। শরীরটা একটু সুস্থ বোধ হওয়ায় এ তারিখে 
তিনি আবার চলে এলেন লগুনে, রয়্যাল সোসাইটির এক সভায় 
সভাপতিত্ব করতে। ৪ঠা মার্চ আবার ফিরে এলেন গ্রামে । কিন্ত 
তখন তিনি ভীষণ অসুস্থ ৷ 

দারুণ রোগযন্ত্রণার সঙ্গে যুদ্ধ ক'রে আরও বারো-তেরো৷ দিন 
কেটে গেল। এই সময়ে তার বন্ধুর! প্রায়ই তাকে দেখতে 
আসতেন কে জানে, হয়তো! এই সময়েই তিনি সেই বিখ্যাত 
কথাগুলি তার কোন বন্ধুকে বলে থাকবেন ।__“আমি আর কি 
করেছি? ছোট ছোট ছেলেরা যেমন সাগরতীরে নুড়ি আর বিন্ুক 
কুড়িয়ে বেড়ায় আমিও তেমনি নুড়ি আর বিন্ুকই কুড়িয়ে গেছি। 
হয়তো তাঁরই মধ্যে কখনো-সখনো এমন এক-একটা নুড়ি পেয়েছি যা 

অন্যান্য নুড়ির তুলনায় একটু বেশী মস্থণ কিংবা এমন এক-একটা ঝিনুক 

পেয়েছি যা অন্যান্য বিন্ুকের চেয়ে একটু বেশী স্থন্দর। কিন্তু এ 
রদ 


আমি আর কি করেছি? ছোট ছোট ছেলেরা যেমন লাগরতীরে 
ড়ি কুড়িয়ে বেড়ায় আমিও তেমনি. ... 


পর্যস্ত। অনন্ত জ্ঞানের সমুদ্র আমার সামনে দিয়ে অবিশ্রাম বয়ে 
গেছে। কোন নাগালই তার পাই নি আমি 1৮ 


১৮ই মার্চ ১৭২৭। সকাল বেলা উঠে নিউটন দৈনিক খবরের 
কাগজখানি পড়ে নিলেন। এর ওর সঙ্গে দু-চারটে গল্পও করলেন। 
তারপর এক সময় ঘুমিয়ে পড়লেন। সে ঘুম আর তার ভাঙ্গল না । 

ওয়েস্টমিনস্টার আযাবির বিখ্যাত প্রাঙ্গণে দেশের বরেণ্য ব্যক্তিদের 
পাশে এই মহাবিজ্ঞানীকেও এনে শুইয়ে দেওয়া হ'ল। 

সহ্য এসে নিউটনের নশ্বর দেহকে গ্রাস করল কিন্তু বিশ্ববাসীর 
অন্তরে চিরকালের জন্য বেঁচে রইলেন তিনি। 


AE রণ, ষ্ঠ ts 
কি ৮২ 


বিউেন-ারক HA 


॥ এই গ্রস্থমালার উচ্দ্দেশ্য ॥ 

যুগে যুগে কত মনীষী কত সাধনায় তাদের জীবন অতি 
করে গেছেন। কেউ করেছেন সাহিত্য-সাধনা, কেউ করেছে! 
সাধনা, আবার রেউ বা করেছেন বিজ্ঞান-সাধনা। 

আধুনিক জগতে; বিজ্ঞানের যে কত প্রয়োজন, এক 
আর কারো অজানা নেই। বিজ্ঞানের বিভিন্ন ভূমিকার কথা 
ছোটদেরও কিছু-কিছু জানা আছে। কিন্তু তাদের মধ্যে 
সাধকদের পরিচয় জানে ক'জনা? সেই বিশেষ অভাবটি দূরী 


জন্যই আমাদের এই প্রচেষ্টা-_“বিজ্ঞান-সাধক চরিতমালা”। 
৬ ০ গু ০ 
ছোটদের কাছে রহস্য আর রোমাঞ্চকর কাহিনী চিরকালই 


কিন্ত সে কাহিনী মন-গড়া না হয়ে সত্যিকার কাহিনীও ৫ 
পারে! এই রকম অনেক কাহিনী আমাদের চোখের 
ছড়িয়ে আছে, আর তার সন্ধান দিয়েছে বিজ্ঞান। মন-গ৷ 
চাইতে বিজ্ঞ নর এই সব সত্যিকার গল্প কম কৌতুহল 
কিন্ত বিজ্ঞানীকে বাদ দিয়ে বিজ্ঞানের গল্প হয় না; আবিষ্ক 
আবিফারকের কাহিনী তাই পাশাপাশি থাকা দরকীর। 
বিজ্ঞান স্বভাবতঃই একটু জটিল। ছোটদের কাছে ঠি: 


- কতটুকু পরিবেশন করা চলে-_ঠিক কতটুকু পর্যন্ত তারা বুঝে উপ 


করতে পারবে সেদিকে সতর্ক দৃষ্টি রাখা দরকার। দুর, ছু 
জিনিস তাদের সামনে এনে লাভ নেই। এই জন্যই এই পুস্তকম 
বই-এ, কোন কোন আবিষ্কারের কথা মাত্রা না ছাড়িয়ে সংখ 
বলতে হয়েছে। 
॥ বিজ্ঞীন-সাধক-চব্রিতমালান্র বই ॥ bh) 
৬২ জা. গাৰ্য জগদীশচন্দ্র বন্থু__মনোরগ্রন গুপ্ত: 4 
3 ম বিজ্ঞানী নিউটন_ ক্ষিতীন্দ্রনারায়ণ ভটাচা্। 


৩২. কার মহেন্দ্রলাল সরকার মনোরঞ্জন গু 


ও হমাসেআরও একখানি করিয়া প্রকাশিত হইবে 
€  ম প্রতি খণ্ড ঃ এক টাকা পঁচিশ নয়া পয়সা ও 


